Schválený záznam z rokovaní
medzi Slovenskou republikou a Medzinárodnou bankou pre obnovu a rozvoj (MBOR)
týkajúci sa
pôžičky na reguláciu podnikovej a finančnej sféry (EFSAL)

1.	Rokovania k navrhovanej bankovej pôžičke vo výške 200 miliónov EURO
(zodpovedá US$177,3 miliónom dolárov) na reguláciu podnikovej a finančnej sféry sa uskutočnili medzi zástupcami („delegácia“) Slovenskej republiky a bankou v priestoroch ústredia banky vo  vo Washingtone D.C. v dňoch 20. až 26. apríla 2001. Zástupcovia Slovenskej republiky a banky sú uvedení v Prílohe č. 1 k tomuto záznamu.

2.	Delegácia a zástupcovia banky sa zhodli na: (a) návrhu Dohody o pôžičke medzi 
Slovenskou republikou a MBOR z 26. apríla 2001 s výnimkou odstavca 1 Doložky 1 k návrhu Dohody o pôžičke, a (b) texte doplnkového listu o finančných a ekonomických údajoch. Matica kľúčových podmienok a návrh listu o rozvojovej politike boli ďalej znovu skontrolované a odsúhlasené (Doložky 2 a 3). Dodatočne boli prediskutované a dohodnuté nasledujúce záležitosti.

Podmienky prezentácie rade banky

3.	Väčšina podmienok prezentácie rade banky k navrhovanej pôžičke boli splnené
a potrebná dôkazová dokumentácia odovzdaná. Nasledovné podmienky prezentácie rade si vyžadujú objasnenie alebo sú otvorené:

Matica hlavných podmienok 2.2.2 Problémové malé a stredné banky

4.	Delegácia naznačila, že len dve so siedmich malých bánk, v roku 2000 zostávajú
nedoriešené, Poštová banka a Devín banka. Delegácia uviedla, že Poštová banka dostala zvýšenie kapitálu a spĺňala požiadavky dozoru NBS. Navyše mŕtvy bod, ktorý mal vplyv na ďalšiu reštrukturalizáciu a privatizáciu bánk bol vyriešený formou listu o dohode akcionárov. V súlade s listom o dohode už valné zhromaždenie akcionárov už vykonalo zmeny štatutárnych orgánov. Nasledujúcim krokom bude príprava memoranda o privatizácii s cieľom ukončiť privatizáciu v roku 2001.

5.	Delegácia taktiež uviedla, že situácia Devín banky je komplexnejšia a banka nespĺňala
požiadavky dozoru NBS. Ešte zostáva nejaká nádej, že akcionárom Devín banky sa podarí nájsť strategického investora pre banku. Ak sa však toto nepodarí dosiahnuť do júla 2001, kedy nadobudne platnosť nový Zákon o bankách, NBS bude nútená postupovať podľa zákona.

Matica hlavných podmienok 3.1.1 Ústava, Zákon o NBS; 3.1.2 Zákon o bankách

6.	Zástupcovia delegácie a banky spoločne zaznamenali značný pokrok uskutočnených 
zmien v Zákona o bankách a úplne nového návrhu  Zákona o bankách, ktorý sa v súčasnosti nachádza v parlamente na odsúhlasenie (plánovaná účinnosť zákona je júl 2001). Navrhovaný zákon podstatne posilní právomoci dozorného orgánu presadenie náležitého systému riadenia podniku (corporate governance) prostredníctvom stanovenia zodpovednosti dozornej rady a manažmentu (novo zrevidovaný Obchodný zákonník taktiež zavádza osobnú zodpovednosť každého člena rady), zaisťuje kontinuitu aplikácie zákona, vyžaduje štvrťročné vymáhateľné finančné výkazy a zverejňovanie, zvyšuje donucovacie právomoci dohľadu, sprísňuje ustanovenia o obchodovaní zasvätených a prepojených osôb a zaisťuje nezávislosť NBS a funkciu dohľadu. Nový zákon o bankách bol tiež do podstatnej miery uvedený do súladu so smernicami Európskej Únie a ďalej do súladu so štandardami uvedenými v základných bazilejských princípoch o účinnom bankovom dohľade.

7.	Významné legislatívne opatrenia boli urobené aj v ústave a zákone o NBS, ktorý
nadobudol účinnosť 1. mája 2001. Ústava bola upravená tak, aby ustanovila NBS ako nezávislú centrálnu banku, a tým urobila bankový dohľad úplne nezávislý na vláde. Spôsobilosť vydávať právne zaväzujúce predpisy bola tiež objasnená. Zmeny v zákone o NBS ustanovujú zodpovednosť bankového dohľadu špecificky NBS, čím sa vylúči predchádzajúca dvojaká úloha ministerstva financií. Výmena informácií s inými domácimi a medzinárodnými orgánmi dohľadu sa tiež zabezpečila. S konečnou platnosťou bola posilnená právna ochrana pre pracovníkov bankového dohľadu. 

8.	Všetky prvky uvedené v podmienkach bankovej rady boli primerane zapracované do 
ústavy a zákonov o bankách a NBS. Schválenie nového zákona o bankách v jeho súčasnej forme, pred uvoľnením druhej tranže, je rozhodujúce pre pokrok v bankovom sektore a schopnosť bankových supervízorov v tomto ohľade efektívne dozerať na bezpečnosť a správnosť.

Matica hlavných podmienok 3.1.7 Zavretie banky a poistenie vkladov

9.	Dohoda bola dosiahnutá v bodoch tejto časti. Lehota na konečné schválenie návrhu
novely zákona o ochrane vkladov parlamentom je stanovená na december 2001. NBS a MF SR dospeli k dohode o obsahu novely. Zvláštny dôraz sa kládol na revíziu finančného plánu pre Fond ochrany vkladov a kontrolou banky a správcu počas obdobia nútenej správy. Ostatné podmienky boli prijateľne zapracované do nového zákona o bankách a návrhu novely zákona o ochrane vkladov.

10.	Delegácia  uznala, že treba venovať pozornosť finančnému postaveniu FOV. FOV sa 
zadĺžil voči NBS vo výške 5,47 mld. SK, aby mohol financovať poistné záväzky v 3 zavretých bankách. Aby splatil tento dlh a získal solventné postavenie, FOV v súčasnosti stanovil bankám 0,3% sadzbu odvodu z vkladov. Novela zákona o ochrane vkladov umožní rade (výboru) FOV každý rok rozhodovať o sadzbe percenta odvodov z vkladov, v rozsahu od 0,1 do 1,0%. Novela zákona stanovuje, že počas obdobia splácania záväzkov voči NBS, sadzba odvodov bude stanovená na jej maximálne prípustnú výšku. Počas tohto obdobia budú všetky generované finančné prostriedky určené na prevádzkové výdavky a splácanie záväzkov voči NBS. Finančný plán prezentovaný delegáciou načrtol rýchlosť splatenia záväzku v závislosti od výšky ročného percenta sadzby odvodov. Prognózy naznačujú, že záväzky voči NBS by mali byť splatené do konca rokov 2005-2006 alebo ešte predtým.

11.	Po splatení úveru, FOV naakumuluje finančné prostriedky vo výške 1,5 percenta 
celkových chránených vkladov, sumu, ktorá sa zhoduje s úrovňou iných systémov na ochranu vkladov v krajinách tohto regiónu. Delegácia pripustila, že stanovenie takej vysokej odvodovej sadzby predstavuje určitý druh zdaňovania bánk, ale naznačila, že bremeno tejto dane bolo čiastočne kompenzované prostredníctvom zníženia požiadaviek na tvorbu rezerv od 8 do 5 percent v januári 2001 a ďalšie zníženie na 2 percentá sa predpokladá v roku 2004. Delegácia tiež uviedla, že ďalšie zmeny  režimu tvorbu rezerv, ktoré sa predpokladajú v roku 2004 (vrátane platby trhových úrokových sadzieb z požadovaných rezerv) znížia ďalšie implicitné zdaňovanie bánk. Okrem toho, potom ako FOV dosiahne rezervu vo výške 1,5 percenta, percento sadzby odvodov bude pravdepodobne znížené na najnižšie možné percento.

12.	Nový zákon o bankách zvyšuje zodpovednosť a povinnosti správcu banky  v nútenej 
správe. Stanovuje, ktorí jednotlivci môžu vykonávať funkciu správcu a určuje obdobie možnej dĺžky nútenej správy. Ďalšie kontroly správcu a rozsah prípustných činností, ktoré môže vykonávať, budú špecifikované vo vykonávacích predpisoch NBS. Podľa týchto predpisov sa stanovia podmienky zmluvy medzi správcom a NBS. Tieto predpisy budú zahŕňať, ale nebudú sa obmedzovať na: rozsah dovolených obchodných aktivít, schvaľovanie požiadaviek na výnimky z prípustných obchodných aktivít, mzdu správcu a akýchkoľvek asistujúcich jednotlivcov, vrátane najatých konzultantov, prísne požiadavky na audit a podávanie správ FOV a NBS. Vykonávacie predpisy schváli rada NBS a akékoľvek ďalšie výnimky musí tiež schváliť rada NBS: Tieto predpisy budú pripravené ako podmienka pre uvoľnenie druhej tranže. 

Matica hlavných podmienok 3.2 Bankový dohľad

13.	Široká diskusia prebehla v súvislosti s plánom ďalšieho rozvoja dohľadu. Na jeseň 
roku 2000, po diagnostickej evaluácii dohľadu, ktorú vykonala NBS spoločne so Svetovou bankou, bol NBS prezentovaný plán rozvoja dohľadu, ktorý sa stal súčasťou právnych dokumentov tejto pôžičky. Plán predkladá súhrnný prehľad mnohých kritických prvkov, potrebných pre účinný proces dohľadu. Hoci delegácia súhlasila s väčšinou prvkov prezentovaných v tomto plánu, dva boli upravené, menovite: oddelený vnútorný systém účtovníctva pre oddelenie bankového dohľadu a vytvorenie miesta v rade pre zástupcu zodpovedného za bankový dohľad. Delegácia uviedla, že tieto prvky plánu nie sú možné, ani žiadúce. Delegácia ďalej uviedla, že rada NBS bude zaviazaná tento plán implementovať. Dohodlo sa však, že pôvodný plán bude považovaný ako "Koncept rozvoja dohľadu" (KRD), ktorý bude tvoriť základ pre podrobný viacročný plán pre rozvoj bankového dohľadu. Dohodli sme sa, že viacročný plán sa bude nazývať PRD. 

14.	Tento viacročný plán, ktorý vypracuje oddelenie dohľadu a schváli a osvojí si ho rada 
NBS, bude vychádzať z KRD a bude obsahovať ďalšie postupy, ktoré podrobne stanovia spôsob, akým budú tieto prvky dosiahnuté, aká technická asistencia bude potrebná a vytýči časový harmonogram. KRD, opravený podľa horeuvedených zmien, schváli rada NBS po predstavení EFSAL pôžičky rade Svetovej banky. 

Matica hlavných podmienok 4.1.2 Riadenia SK

15.	Hoci táto podmienka prezentácie rade Svetovej banky sa považuje sa už splnenú, 
zástupcovia banky uviedli, že ideálnou metódou zabezpečenia nezávislosti prevádzky SK by bola kvalifikovaná väčšina pri hlasovaní v Investičnom výboru po nominovaní posledných dvoch členov. Hoci delegácia to nepovažuje za rozhodujúce pre náležité riadenie podniku, súhlasila, že vnútorné predpisy SK sa zmenia v zmysle ustanovenia hlasovania kvalifikovanej väčšiny v Investičnom výboru, v čo najkratšom možnom čase.

Matica hlavných podmienok 4.1.5 Riešenie klasifikovaných pohľadávok

16.	Vzhľadom na možnosť odmietnutia kúpy časti balíka pohľadávok, ktoré sú práve 
predmetom verejnej súťaže. bolo dohodnuté, že percento pohľadávok SK, ktoré majú byť predané ako podmienka prezentácie rade Svetovej banky, bude znížená z 15 percent na 10 percent. Neskôr sa zistilo, že väčšia časť pohľadávok SK sa skladá z pohľadávok, ktoré majú nulovú hodnotu. V súlade s tým prezentácia rade umožnila zahrnúť do podmienok uvoľnenia tranže možnosť odpísania úverov, po vykonaní náležitej due diligence, ako prijateľnú metódu riešenia pohľadávok.

Matica hlavných podmienok 4.2 Právny rámce pre reštrukturalizáciu podnikového sektoru

17.	Ustanovenie prijateľnej medzirezortnej komisie vládou SR. Delegácia uviedla, že 
medzirezortná komisia bola v januári 2001 zriadená a poverená úlohou zlepšiť legislatívny rámec konkurzného práva.  Predsedkyňou komisie je JUDr, Jana Prístavková, podpredsedníčka krajského súdu v Banskej  Bystrici. Činnosť tejto komisie bude podporovaná, inter alia, prostredníctvom grantu MFR (Medzinárodný fond pre rozvoj).

18.	Komisia vyhodnotí efektívnosť zákona o konkurze a vyrovnaní. Bolo dohodnuté, že
vyhodnotenie efektívnosti súčasnej novely zákona o konkurze a vyrovnaní bude posunuté z termínu prezentácie rade na termín druhej tranže. Delegácia sa vyjadrila, že tejto úlohe bude pridelená najvyššia priorita a bude ukončená v lete, aby sa zabezpečili potrebné vstupy pre ostatné úlohy komisie. 

19.	Dohodlo sa, že hlavné súčasti regulačného rámca budú tie ktoré sú špecifikované v
matrici kľúčových činností a budú zahŕňať samoregulačnú organizáciu, minimálne požiadavky na vzdelanie a kvalifikáciu a štandardy a postupy dohľadu.

Podmienky uvoľnenia druhej a tretej tranže

Matica hlavných podmienok 1. Makroekonomický rámec
Dohoda o pôžičke Článok II, odsek 2.02(d), (I)(B) a (II)(B)

20.	Bolo dohodnuté, že podmienky uvoľnenia druhej tranže budú zahŕňať prijateľnú 
zhodu makroekonomických cieľov a politiky dohodnutej v rámci programu monitorovanom MMF. Vyhodnotenie ich plnenia bude vykonávať spoločne MMF  a Svetová banka a bude obsahovať všetky prvky programu, so zvláštnym dôrazom na hlavné rozpočtové ciele pre rok 2001. Bude to zahŕňať aj zavedenie stropu pre výdavky, obmedzenie celkového deficitu vlády v roku 2001 na maximálne 3,9 percenta HDP (podľa príslušnej definície prijatej v programe monitorovanom MMF) a obmedzenie použitia výnosov z privatizácie na splatenie verejného dlhu.

21.	Bolo dohodnuté, že uvoľnenie tretej tranže bude obsahovať prijateľnú zhodu s 
makroekonomickými cieľmi a politikou odsúhlasenou s MMF v rámci programu monitorovanom MMF. Hodnotenie zhody vykoná MMF spoločne so Svetovou bankou a bude obsahovať všetky prvky programu monitorovaného MMF so zvláštnym dôrazom na hlavné fiškálne ciele pre rok 2002. To bude zahŕňať obmedzenie celkového deficitu vlády pre rok 2002 na maximálne 3,5 percenta HDP (podľa príslušnej definície prijatej v programe monitorovanom MMF) a obmedzenie použitia výnosov z privatizácie na splatenie verejného dlhu

Matica hlavných podmienok 3.1.3 Účtovníctvo bánk
Dohoda o pôžičke Doložka 3, odsek I, odstavec 5

22.	Zástupcovia svetovej banky a delegácie sa dohodli, že v účtovníctve bánk je potrebné 
urobiť dve rozhodujúce zmeny pred plným prechodom na medzinárodné účtovné štandardy. Vzhľadom na oceňovanie cenných papierov podľa ich trhovej hodnoty, delegácia uviedla, že súčastný zákon o účtovníctve už vyžaduje, aby boli cenné papiere oceňované raz ročne v ročných finančných výkazoch nižšou hodnotou, buď  z kúpnej ceny alebo trhovej hodnoty. Uplatnenie tohto pravidla na štvrťročnej báze možno dosiahnuť prostredníctvom nariadenia NBS o štvrťročnom podávaní správ a výkazov, ktoré bude prijaté pred uvoľním druhej tranže. 

Dohoda o pôžičke Doložka 3, odsek I, odstavec 6 a odsek II, odstavec 3

23.	Vzhľadom na eliminovanie účtovania úroku pri aktívach s lehotou omeškania 90 dní a 
viac, delegácia uviedla, že toto opatrenie si bude možno vyžadovať zmenu zákona o účtovníctve a súvisiacich predpisov. Preto bolo dohodnuté, že parlamentu bude predložená novela zákona o účtovníctve a súvisiacich predpisov do termínu druhej tranže a schválenie týchto zmien pred uvoľnením tretej tranže. 

Matica hlavných podmienok 3.1.4 Audit bánk
Dohoda o pôžičke Doložka 3, odsek I, odstavec 7 a odsek II, odstavec 4

24.	Nový zákon o bankách obsahuje požiadavku väčšej nezávislosti externých audítorov a 
požiadavku, aby audítor podával správu NBS o určitých špecifických udalostiach. Delegácia však uznala potrebu zlepšenia Etického kódexu audítora a zvýšenia zodpovednosti audítora za nedbanlivosť a zneužitie úradnej moci. Preto sa pripraví úprava súčasnej legislatívy, vrátane zákona o audítoroch, prijateľná pre banku, do uvoľnenia druhej tranže a do uvoľnenia tretej tranže bude schválená parlamentom.

Matica hlavných podmienok 3.1.7 Zavretie banky a poistenie vkladov
Dohoda o pôžičke Doložka 3, odsek I, odstavec 9 a odsek II, odstavec 5

25.	Bolo dohodnuté, že do uvoľnenia druhej tranže FOV schváli finančný plán, prijateľný 
pre banku. Do uvoľnenia tretej tranže musí byť demonštrovaný prijateľný pokrok v implementácii finančného plánu FOV.

Dohoda o pôžičke Doložka 3, odsek I, odstavec 11

26.	Do termínu druhej tranže rada NBS schváli predpisy pre nútenú správu, uvedené v 
odstavci 12. Tieto predpisy budú schválené radou NBS a akékoľvek ďalšie výnimky budú rovnako schválené radou NBS. 

Matica hlavných podmienok 3.2 Bankový dohľad
Dohoda o pôžičke Doložka 3, odsek I, odstavec 12 a odsek II, odstavec 8

27.	Bolo dohodnuté, že do termínu druhej tranže rada NBS schváli súhrnný plán rozvoja
dohľadu, prijateľný pre banku. Okrem toho bude demonštrovaný prijateľný pokrok pri navrhovaní politiky a postupov pre proaktívnejší prístup k bankovému dohľadu. Do termínu tretej tranže bude zistený prijateľný pokrok v dosahovaný cieľov plánu. Tieto časové rámce dopĺňajú dohody dosiahnuté s MMF v rámci monitorovaného programu a s časovým harmonogramom potrebným na získanie vhodnej technickej asistencie od darcovských agentúr.

Matica hlavných podmienok 4.1.4 Konsolidačná banka
Dohoda o pôžičke Doložka 3, odsek 1 odstavec 14

28. Delegácia uviedla, že ustanovenia nového zákona o bankách, ktorý má byť uvedený do platnosti a nadobudnúť účinnosť v júli 200, obsahujú automatické odobratie licencie KBB, š.p.ú.. Z tohto dôvodu je predloženie plánu na odobratie licencie KBB obsoletné. Vláda plánuje v tom istom čase aj presunutie právneho titulu ku klasifikovaným pohľadávkam KBB na SK, a.s.  (ostatné pohľadávky KBB, vrátane stavebných pôžičiek budú presunuté na Slovenský garančný fond alebo na iné bankové inštitúcie v tom istom čase). Preto bolo dohodnuté presunutie podmienku uvoľňujúcu tretiu tranžu , ktorá sa vzťahuje na odobratie licencie KBB do druhej tranže, a ustanoviť prevod jej pohľadávok na SK, ako uvoľňujúcu podmienkou druhej tranže.

Matica hlavných podmienok 4.1.5 Riešenie klasifikovaných pohľadávok
Dohoda o pôžičke Doložka 3, odsek 1 odstavec 15

29. Delegácia naznačila, že KBB by mala presunúť klasifikované pohľadávky v objeme ekvivalentnom 22 miliardám Sk na SK v júli 2001. V tomto čase by mal celkový objem pohľadávok SK činiť asi 117 miliárd Sk, rovnajúci sa počiatočnému objemu 95 miliárd Sk plus 22 miliárd presunutých z KBB.

30. Bolo dohodnuté, že odpredaj pohľadávok, ako podmienka uvoľňujúca druhú tranžu, sa zníži z 50 percent na 30 percent nominálnej hodnoty pohľadávok SK. Ďalej bolo dohodnuté, že týchto 30 percent sa bude vzťahovať na nominálnu hodnotu pohľadávok SK po presune pohľadávok KBB. Ďalej bolo dohodnuté, že podmienka pre uvoľnenie druhej tranže sa bude považovať za splnenú, keď transakcie dosiahnu značne pokročilé štádium implementácie, vrátane ukončenia tendrov a vykonanie due diligence potencionálnymi investormi.

Dohoda o pôžičke 3, odsek II odstavec 9

31. Percento pohľadávok, ktoré majú byť vyriešené, ako podmienka uvoľnenia tretej tranže, bolo zredukované zo 70 percent na 50 percent. Dohodnutá bola dodatočná podmienka vyžadujúca od SK preukázanie uspokojivého pokroku pri transakciách riešiacich ďalších 20 percent jej pohľadávok do decembra 2002.

32. Dohodlo sa, že dohodnutých cieľových 50 percent, pre uvoľňujúca podmienka tretej tranže, sa bude vzťahovať na nominálnu hodnotu pohľadávok SK po presune pohľadávok KBB. Ďalej bolo dohodnuté, že podmienka uvoľňujúca tretiu tranžu bude považovaná za splnenú, keď transakcie dosiahnu značne pokročilé štádium implementácie, vrátane ukončenia tendrov a vykonanie due diligence potencionálnymi investormi.

Matica hlavných podmienok 4.2. Právny rámec pre reštrukturalizáciu podnikového sektora
Dohoda o pôžičke, Doložka 3, odsek 1 odstavec 17

33. Bolo dohodnuté, že hodnotenie efektívnosti posledných zmien zákona o konkurze a vyrovnaní by mali byť presunuté z prezentácie rade banky do podmienok uvoľňujúcich druhú tranžu.

Dohoda o pôžičke, Doložka 3, odsek II odstavec 12

34. Delegácia naznačila, že nie je možné uzákoniť komplexný regulačný rámec, vrátane samosprávnych organizácií, už do uvoľnenia druhej tranže, vzhľadom na zložitosť prác, nedostatok kapacít, fakt, že komisia bola len nedávno menovaná a zahraniční experti oslovení. Delegácia ďalej poukázala na to, že zriadenie komplexného regulačného rámca si vyžiada zmeny v legislatíve a nie len prijatie vyhlášky.

35. Delegácia žiadala dve zmeny podmienky. Po prvé, aby táto podmienka bola presunutá z druhej do tretej tranže. Po druhé, aby táto podmienka bola zmenená obsahovo. Namiesto prijatia relevantných vyhlášok by mala obsahovať prijatie legislatívneho zámeru vládou. Delegácia uistila tím banky, že prijatie legislatívneho zámeru vládou by zabezpečilo nezvratnosť tejto dôležitej reformy a relevantná legislatíva bude predložená parlamentu v nasledujúcich šiestich mesiacoch od prijatia konceptu vládou.

36. Delegácia uviedla, že prijatie legislatívneho zámeru vládou má obvykle formu rozhodnutia vlády, ktoré dáva pokyny jednotlivým ministerstvám na pripravenie zákonov podľa legislatívneho zámeru do určitého termínu.

Dohoda o pôžičke, Doložka 3, odsek I odstavec19            
             
37. Delegácia ďalej súhlasila s tým, že by bolo dôležité zaviesť niektoré predbežné zlepšenia vykonávacích predpisov pre správcov a likvidátorov. Za týmto účelom by mala byť prijatá vyhláška správcov uvoľňujúca druhú tranžu, ktorá by mala regulovať niektoré aspekty konania správcov a likvidátorov.

Voľba meny dlžníkom, výška pôžičky a čiastky tranží

Dohoda o pôžičke, článok II

38. Delegácia potvrdila, že dlžník si vybral pevné rozpätie, závisiace od záväzkov, ročné splátky pôžičky v EURO. Dôvod uvedený delegáciou je  nasledujúci: „EURO je referenčná mena Slovenska, 72 percent finančných tokov Slovenska je v EURO. Dôvodom voľby ročných splátok je lepšia možnosť spravovania zahraničného dlhu a predvídateľný dopad splátkového kalendára na štátny rozpočet.“

39. Delegácia vyslovila svoje želanie znížiť navrhovaný obnos pôžičky na 200 miliónov EURO. Delegácia poukázala na „veľké toky priamych zahraničných investícií plánované na roky 2001 a 2002 a vysoké náklady súvisiace so stabilizáciou“ ako na hlavný dôvod pre toto rozhodnutie. Výška prvej tranže bola stanovená na 60 miliónov EURO. Nasledujúce dve tranže budú rovnakej výšky, 70 miliónov EURO každá. Delegácia ďalej potvrdila, že počiatočné poplatky za uvoľnenie pôžičky (2 milióny EURO) budú financované z pôžičky.

      Finančný manažment

      40. Vyplatenie pôžičky. Banka informovala slovenskú delegáciu, že po nadobudnutí účinnosti pôžičky (keď bude môcť byť uvoľnená prvá tranža), a po splnení podmienok pre uvoľnenie druhej a tretej tranže, vláde Slovenskej republiky bude zaslaný list Svetovej banky, ktorý ju bude informovať o splnení podmienok uvoľňujúcich ďalšiu tranžu a banke môže byť predložená žiadosť o čerpanie pôžičky. V žiadosti sa musí dlžník odvolať na tento list. Oddelenie pôžičiek uvoľní finančné prostriedky vždy len na základe tohto listu a príslušnej žiadosti.

41.	Opatrenia týkajúce sa auditu. Banka a dlžník sa dohodli, že sa budú uchovávať
príslušné záznamy o transakciách čerpania prostriedkov z depozitného účtu, ktorý je zriadený na príjem finančných prostriedkov po uvoľnení každej tranže. Pre účely odseku 3.02 (a) návrhu Dohody o pôžičke bolo dohodnuté, že dlžník vymenuje nezávislého audítora akceptovateľného aj pre banku. Audítor bude polročne vykonávať kontrolu transakcií a pripraví výročnú audítorskú správu, ktorá bude predložená banke. Bolo dohodnuté, že audítorské štandardy prijateľné pre banku budú Medzinárodné audítorské štandardy vydané IFAC.

Schválený časový harmonogram realizácie projektu                         

40. Zástupcovia delegácie a banky sa dohodli, že problematiku, týkajúcu sa odstavca 1 Doložky 1 k návrhu Dohody o pôžičke, uzavrú po následnej výmene korešpondencie. Do 26. mája 2001 vláda: (a) upovedomí banku schválení dokumentov, ktoré boli predmetom rokovania, (b) predloží dôkazy, že podmienky prezentácie rade banky boli uspokojivo splnené, a (c) dodá podpísaný list politiky rozvoja, aby sa zabezpečila včasná prezentácia projektu rade banky do 26. júna 2001. 

Za Slovenskú republiku					Za Svetovú banku

Viliam Vaškovič						Roberto Rocha
štátny tajomník						vedúci expert
Ministerstvo financií  SR					ECSPF
Európsky región a región Strednej Ázie

26. apríla 2001

Zástupcovia delegácie Slovenskej republiky

Villiam Vaškovič
štátny tajomník
ministerstvo financií

Elena Kohútiková
viceguvernérka 
Národná banka Slovenska

Katarína Mathernová
špeciálny poradca podpredsedu vlády 

Juraj Renčko
poradca ministerky financií

Miloš Švantner
riaditeľ oddelenia
Národná banka Slovenska

Členovia delegácie Svetovej banky

Roberta Rocha
vedúci expert
Oddelenie pre rozvoj súkromného a finančného sektora (ECSPF)

Hormoz Aghdaey
vedúci finančný analytik
Oddelenie pre rozvoj súkromného a finančného sektora (ECSPF)

Zoe Kolovou
najvyšší právny zástupca
ECA skupina  
Právne oddelenie

Rohit Metha
vrchný pokladník
ECA odbor výdavkov SB
Oddelenie pôžičiek 

Laura Ard
vedúca expertka finančného sektora
Oddelenie reštrukturalizácie bánk a financií

Gordon Johnson
najvyšší právny zástupca
Právne oddelenie

Andrew Lovegrove
bankový expert
konzultant

Anton Marcinčin/Andrew Lovegrove
konzultant
Oddelenie pre rozvoj súkromného a finančného sektora (ECSPF)

W-1786.doc/gs
Právne oddelenie
Dôverný návrh textu
(Podlieha zmenám)
Zoe Kolovou
26. apríl 26, 2001 

ČÍSLO PôŽIČKY ________SK

Dohoda o pôžičke

(Pôžička na reguláciu podnikovej a finančnej sféry)

medzi 

SLOVENSKOU REPUBLIKOU 

a

MEDZINÁRODNOU BANKOU PRE OBNOVU A ROZVOJ 

Zo dňa                                      , 2001

ČÍSLO PôŽIČKY ________ SK
DOHODA O PôŽIČKE
DOHODA, zo dňa ______________________, 2001, medzi SLOVENSKOU REPUBLIKOU (ďalej len „dlžník“) a MEDZINÁRODNOU BANKOU PRE OBNOVU A ROZVOJ (ďalej len „banka“).
VZHĽADOM NA TO, že (A) Banka prijala od dlžníka list zo dňa _____________, 2001, popisujúci program krokov, cieľov a postupov pripravených za účelom dosiahnutia štrukturálnej regulácie podnikovej a finančnej sféry dlžníka (ďalej len „program“), vyjadrujúci odhodlanie dlžníka vykonávať tento program a požadujúci pomoc od banky pri podpore tohto programu počas jeho plnenia, a 
(B)	okrem iného, na základe vyššie uvedeného, banka sa rozhodla na podporu tohto programu dať dlžníkovi túto pomoc poskytnutím pôžičky v troch tranžiach, ako je uvedené nižšie;
PRETO sa zmluvné strany dohodli na nasledovnom:

ČLÁNOK I
Všeobecné podmienky; definície
Paragraf 1.01. Všeobecné podmienky banky platné pre dohody o pôžičkách a zárukách pôžičiek s pevným rozpätím, z 1 septembra 1999, v znení nižšie uvedených úprav (ďalej len „Všeobecné podmienky“) sú nedeliteľnou súčasťou tejto dohody:
(a)	Paragraf 2.01, odsek 41, sa upravuje nasledovne:
		“‘Projektom’ sa rozumie program uvedený v preambule dohody o pôžičke, na podporu ktorého sa pôžička poskytuje.”;
(b)	Paragraf 3.08 sa upravuje nasledovne:
		“Každý výber sumy z úverového účtu sa zrealizuje v mene, v ktorej bola pôžička poskytnutá. Konajúc ako agent dlžníka, banka na jeho požiadanie za čiastku vybranú z úverového účtu v mene, v ktorej bola pôžička poskytnutá, nakúpi menu alebo meny vkladového účtu uvedeného v paragrafe 2.02 Dohody o pôžičky.”
(c)	Paragraf 5.01 sa upravuje nasledovne:
		“Dlžník bude mať nárok na čerpanie prostriedkov z pôžičky z úverového účtu v súlade s ustanoveniami dohody o pôžičke a týchto všeobecných podmienok”;
(d)	Posledná veta paragrafu 5.03 sa vymaže;
(e)	Paragraf 9.07 (c) sa upraví nasledovne:
		“(c)	Najneskôr do šiestich (6) mesiacov po dátume uzávierky alebo neskoršom dátume, ktorý môže byť dohodnutý za týmto účelom medzi dlžníkom a bankou, dlžník pripraví a doručí banke správu, v rozsahu a podrobnostiach, ktoré banka odôvodnene vyžaduje, o plnení programu uvedeného v preambule dohody o pôžičke, o plnení povinností a záväzkov dlžníka a banky vyplývajúcich z dohody o pôžičke a o plnení účelu čerpania pôžičky.”; a 
(f)	Paragraf 9.05 sa vymaže a paragrafy 9.06, 9.07 (vo vyššie upravenom znení), 9.08 a 9.09 sa prečíslujú, rovnako ako paragrafy 9.05, 9.06, 9.07 a 9.08.
Paragraf 1.02. Pokiaľ sa ináč z kontextu nevyžaduje, jednotlivé podmienky definované vo všeobecných podmienkach a v preambule tejto dohody majú svoj príslušný význam uvedený tamtiež a nasledujúce dodatočné podmienky majú nasledujúci význam:
(a)	“Vkladový účet” znamená účet uvedený v paragrafe 2.02 (b) tejto dohody;
(b)	“FOV” znamená fond ochrany vkladov dlžníka zriadený zo zákona č. 118/1996 Z.z., z roku 1996;
	(c)	“Medzirezortná komisia” znamená výbor ustanovený dlžníkom pre dohľad nad plnením reforiem konkurznej legislatívy;
(d)	“IRB” znamená investičná banka dlžníka založená zo ________________, z roku 1992;
(e)	“KBB” znamená konsolidačná banka dlžníka založená z ______________, z roku 1993;
(f)	“NBS” znamená Národnú banku Slovenska;
(g)	“PRD” znamená plán rozvoja bankového dohľadu, ktorý dlžník pripraví pre bankový dohľad;
(h)	“SK” znamená Slovenskú konsolidačnú agentúru založenú dlžníkom zo zákona č. 513/1991 Z. z. v znení neskorších predpisov, z roku 1999; a

(i)	“VÁB” znamená komerčnú banku dlžníka založenú zo _____________, z roku 1992.

ČLÁNOK II
Pôžička
Paragraf 2.01. Banka súhlasí, že na základe podmienok stanovených v dohode o pôžičke, alebo na ktoré sa odvoláva dohoda o pôžičke, požičia dlžníkovi čiastku rovnú dvesto miliónom Euro (EUR 200,000,000), ktorá sa môže priebežne konvertovať na inú menu v súlade s ustanoveniami paragrafu 2.09 tejto dohody. 
Paragraf 2.02. (a) Na základe ustanovení odsekov (b), (c) a (d), tohto paragrafu, dlžník má právo čerpať prostriedky z pôžičky z úverového účtu na podporu programu. 
(b)	Pred zaslaním prvého príkazu na čerpanie z úverového účtu banke, dlžník zriadi a ponechá otvorený vo svojej centrálnej banke vkladový účet v Euro, za podmienok uspokojivých pre banku. Všetky čerpania z úverového účtu vloží banka na vkladový účet. 
(c)	Dlžník sa zaväzuje, že prostriedky z pôžičky nebudú použité na financovanie výdavkov vylúčených podľa ustanovení doložky 1 k tejto dohode. Ak banka kedykoľvek zistí, že prostriedky z pôžičky boli použité na platbu za výdavky takto vylúčené, po oznámení od banky dlžník bezodkladne: (i) vloží na vkladový účet čiastku rovnajúcu sa čiastke danej platby; alebo (ii) ak o to banka požiada, dlžník splatí túto čiastku banke. Čiastky splatené banke na základe takéhoto požiadania budú pripísané na úverový účet aby sa stornovali. 
(d)	(I)	potom ako suma prostriedkov z pôžičky čerpaných z úverového účtu dosiahne šesťdesiat miliónov Euro (EUR 60,000,000), vrátane dvoch miliónov Euro (EUR 2,000,000) na zaplatenie poplatku uvedeného v paragrafe 2.04 tejto dohody, pokiaľ banka nebude uspokojená, po výmene názorov v súlade s paragrafom 3.01 tejto dohody na základe dôkazov uspokojivých pre banku: 
(A)	o pokroku, ktorý dlžník dosiahol pri plnení programu;
(B)	o tom, že rámec makroekonomickej politiky dlžníka je uspokojivý, vo vyjadrení na základe ukazovateľov odsúhlasených medzi dlžníkom a bankou; a 
(C)	o tom, že boli realizované kroky popísané v doložke č. 3 k tejto dohode.  
Ak po uvedenej výmene názorov banka nie je uspokojená, môže banka toto oznámiť dlžníkovi a, ak do 90 dní po tomto oznámení dlžník nevykoná kroky uspokojivé pre banku, v zmysle písm. (A), (B) a (C), banka potom môže stornovať nevyčerpanú čiastku pôžičky, alebo jej časť; a
(II)	potom ako suma prostriedkov z pôžičky čerpaných z úverového účtu dosiahne stotridsať miliónov Euro (EUR 130,000,000) pokiaľ banka nebude uspokojená, po výmene názorov v súlade s paragrafom 3.01 tejto dohody na základe dôkazov uspokojivých pre banku:
(A)	o pokroku, ktorý dlžník dosiahol pri plnení programu;
(B)	o tom, že rámec makroekonomickej politiky dlžníka je uspokojivý, vo vyjadrení na základe ukazovateľov dohodnutých medzi dlžníkom a bankou; a
(C)	o tom, že boli realizované kroky popísané v doložke č. 3 k tejto dohode.  
Ak po uvedenej výmene názorov nie je banka uspokojená, môže banka toto oznámiť dlžníkovi a, ak do 90 dní po tomto oznámení dlžník nevykoná kroky uspokojivé pre banku, v zmysle písm. (A), (B) a (C), banka môže po oznámení dlžníkovi stornovať nevčerpanú čiastku z pôžičky, alebo jej časť. 
Paragraf 2.03. Dátum uzávierky je 30 júna, 2004, alebo neskorší dátum, ktorý určí banka. Banka bezodkladne oznámi dlžníkovi takýto neskorší dátum. 
Paragraf 2.04. Dlžník zaplatí banke poplatok v sume rovnajúcej sa jednému percentu (1%) z objemu pôžičky (EUR 2,000,000). K dátumu vstupu do platnosti, alebo bezodkladne po ňom, banka v mene dlžníka vyberie a zaplatí si čiastku uvedeného poplatku z úverového účtu. 
Paragraf 2.05. Dlžník bude priebežne platiť banke poplatok za pôžičku z  nevyčerpanej istiny pôžičky vo výške rovnajúcej sa: (i) osemdesiatpäť stotinám percenta (0.85%) per annum od dátumu, kedy sa začne takýto poplatok akumulovať v súlade s ustanoveniami paragrafu 3.02 všeobecných podmienok, do prvých štyroch rokov; a (ii) sedemdesiatpäť stotín percenta (0.75%) per annum po prvých štyroch rokoch. 
Paragraf 2.06. Dlžník bude priebežne platiť úrok z vyčerpanej a nesplatenej čiastky pôžičky, k jednotlivým obdobiam úročenia v premenlivej úrokovej miere; za predpokladu, že pri konverzii celej istiny pôžičky alebo jej časti, bude dlžník počas obdobia konverzie platiť úroky z takejto čiastky v súlade s príslušnými ustanoveniami ČLÁNKU IV všeobecných podmienok.
Paragraf 2.07. Úrok, poplatok za pôžičku a ostatné poplatky budú splatné polročne pozadu, k 1. februáru a 1. augustu každý rok. 
Paragraf 2.08. Dlžník splatí istinu pôžičky v súlade s ustanoveniami doložky č. 2 k tejto dohode. 
Paragraf 2.09. (a) Dlžník môže kedykoľvek požiadať o ktorúkoľvek z nasledujúcich konverzií v podmienkach pôžičky pre umožnenie obozretného riadenia dlhu:
(i)	zmenu meny v ktorej bola pôžička poskytnutá pre celú istinu alebo jej časť, vyčerpanú alebo nevyčerpanú, na inú schválenú menu;
(ii)	zmenu základne úrokovej miery platnej pre celú istinu pôžičky, alebo jej časť, z premenlivej úrokovej miery na pevnú úrokovú mieru, alebo naopak; a
(iii)	ustanovenie limitov pre premenlivú úrokovú mieru platnú pre celú istinu pôžičky, alebo jej časť, vyčerpanú a nesplatenú, určením stropu alebo rozpätia pre danú úrokovú mieru. 
(b)	Akákoľvek konverzia vyžiadaná podľa odseku (a) tohto paragrafu bude považovaná za „konverziu“, ako ju definuje Paragraf 2.01(7) všeobecných podmienok, a táto bude vykonaná v súlade s ustanoveniami ČLÁNKU IV všeobecných podmienok a v súlade so smernicami pre konverzie. 

ČLÁNOK III
Osobitné prísľuby 
Paragraf 3.01. (a) Dlžník a banka si budú priebežne, na požiadanie ktorejkoľvek strany, vymieňať názory na pokrok dosahovaný pri plnení programu a krokov uvedených v doložke č. 3 k tejto dohode. 
(b)	Pred každou takouto výmenou názorov doručí dlžník banke na posúdenie a pripomienkovanie správu o pokroku dosiahnutom pri plnení programu, do podrobností, ktoré bude banka odôvodnene vyžadovať. 
(c)	Bez obmedzenia ustanovení odseku (a) tohto paragrafu, dlžník si bude vymieňať názory s bankou o akýchkoľvek navrhovaných krokoch, ktoré sa majú uskutočniť po čerpaní pôžičky a ktoré by mali dopad na ciele programu, alebo by ich mali závažný protichodný účinok, alebo o akýchkoľvek krokoch vykonaných v rámci programu, vrátane akýchkoľvek krokov uvedených v doložke č. 3 k tejto dohode. 
Paragraf 3.02. Na požiadanie banky, dlžník:
(a)	nechá vykonať audit vkladového účtu, v súlade s dôsledne uplatňovanými príslušnými zásadami pre audit, nezávislými audítormi prijateľnými pre banku;
(b)	akonáhle bude táto k dispozícii, v žiadnom prípade však nie neskôr ako štyri (4) mesiace od dátumu kedy banka vyžiadala takýto audit, doručí banke overenú kópiu správy z takéhoto auditu od uvedených audítorov, v takom rozsahu a podrobnostiach, v akých to banka bude odôvodnene požadovať; a
(c)	doručí banke iné informácie o vkladovom účte a jeho audite, aké banka bude odôvodnene vyžadovať. 

ČLÁNOK IV
Ďalšie okolnosti zakladajúce zastavenie pôžičky
Paragraf 4.01. Podľa paragrafu 6.02 (p) všeobecných podmienok, sa špecifikujú nasledujúce ďalšie okolnosti, menovite, keď vznikla situácia, ktorá spôsobí, že bude nepravdepodobné splniť program alebo jeho významnú časť. 

ČLÁNOK V
Ukončenie
Paragraf 5.01.  Termín deväťdesiat (90) dní od dátumu platnosti tejto dohody je tu stanovený pre účely paragrafu 12.04 všeobecných podmienok.

ČLÁNOK VI
Zástupca dlžníka; Adresy
Paragraf 6.01. Minister financií dlžníka je menovaný ako zástupca dlžníka pre účely paragrafu 11.03 všeobecných podmienok.
Paragraf 6.02. Nasledujúce adresy sú určené pre účely paragrafu 11.01 všeobecných podmienok:
	Za dlžníka:
	Miniserstvo financií SR
	Stefanovičova ul.5
	810 05 Bratislava
	Slovenská republika

		Telex:	Fax:
		
121868		   (421-7)5249-3531
							   
	Za banku:

		International Bank for
		 Reconstruction and Development
		1818 H Street, N.W.
		Washington, D.C. 20433
		United States of America

	Cable address:	Telex:		Fax:

		INTBAFRAD	248423 (MCI) alebo
		Washington, D.C.	  64145 (MCI)		 (202) 477-6391

NA DôKAZ TOHO, zúčastnené strany konajúc prostredníctvom svojich riadne poverených zástupcov, podpisujú svojim menom túto dohodu v District of Columbia, v Spojených štátoch amerických k vyššie uvedenému dátumu a roku. 
			SLOVENSKÁ REPUBLIKA 

			v zastúpení 
Splnomocnený zástupca

			MEDZINÁRODNÁ BANKA
	 		PRE OBNOVU A ROZVOJ

			v zastúpení	
Regionálny Viceprezident
pre Európu a strednú Áziu

DOLOŽKA č. 1
Vylúčené výdavky
Pre účely paragrafu 2.02 (c) tejto dohody, prostriedky z pôžičky sa nepoužijú na financovanie ktorýchkoľvek za nasledujúcich výdavkov:
1.	výdavkov v dlžníkovej mene alebo výdavkov za tovary alebo služby dodané z územia dlžníka;
2.	výdavkov za tovary alebo služby dodané na základe kontraktu, ktorý má financovať, alebo ktorého financovanie prisľúbila akákoľvek národná alebo medzinárodná financujúca inštitúcia alebo agentúra, okrem banky alebo asociácie, alebo ktorú má financovať, alebo ktorej financovanie prisľúbila banka alebo asociácia v rámci inej pôžičky alebo úveru;
3.	výdavkov za tovary zahrnuté v nasledujúcich skupinách alebo podskupinách Štandardnej medzinárodnej obchodnej klasifikácie, revízia 3 (SITC, Rev.3), vydanej OSN v Štatistickom spravodaji, séria M, č. 34/Rev.3 (1986) (SITC), alebo v akýchkoľvek následníckych skupinách alebo podskupinách v rámci budúcich revízii, tak ako sú určené bankou v oznámení dlžníkovi:

	Skupina	Podskupina		Popis položiek
	112                          	-		Alkoholické nápoje

	121                          	-		Tabak nespracovaný,
				tabakový odpad

	122                          	-		Tabak, spracovaný 
				(bez ohľadu na to, či 
				obsahuje náhrady 
				tabaku)

	525                          	-		Rádioaktívne a 
				príbuzné materiály

	667	-	       	Perly, drahokamy a 
				polodrahokamy, 
				spracované alebo 
				nespracované

	718                         	718.7		Jadrové reaktory, a 
				ich časti; súčasti paliva 
				(kazety),
				neožiarené, pre 
				jadrové reaktory

	728                       	728.43		Stroje na spracovanie 
				tabaku
		
	897                         	897.3		Šperky z kovov skupiny 
				zlata, striebra alebo 
				platiny (okrem hodiniek 
				a hodinových puzdier) 
				a zlatnícky tovar
				(vrátane osadených 
				drahokamov)

	971                         	-		Zlato, ne-monetárne
				(okrem zlatej rudy 
				a koncentrátov)

4.	výdavkov za tovary s plánovaným vojenským využitím alebo na luxusnú spotrebu;
5.	výdavkov za ekologicky nebezpečné tovary (pre účely tohto odseku výraz „ekologicky nebezpečné tovary“ znamená tovary, ktorých výroba, použitie alebo dovoz je zakázaný podľa zákonov dlžníka alebo medzinárodných dohôd, ktorých je dlžník zmluvnou stranou);
6.	výdavkov: (i) na území ktorejkoľvek krajiny, ktorá nie je členským štátom banky, alebo výdavkov za tovary obstarané alebo za služby dodané z územia takejto krajiny; alebo (ii) vyplývajúcich z akejkoľvek platby osobám alebo subjektom, alebo za akýkoľvek dovozu tovaru, ak takáto platba alebo dovoz sú zakázané rozhodnutím Bezpečnostnej rady OSN prijatým v rámci kapitoly VII Charty OSN; a
7.	výdavkov v rámci plnenia kontraktu, u ktorého banka zistí, že boli uplatnené skorumpované alebo podvodné postupy zo strany zástupcov dlžníka alebo príjemcu pôžičky počas obstarávania alebo plnenia takéhoto kontraktu, bez toho aby dlžník vykonal včasné a náležité kroky, uspokojivé pre banku, za účelom nápravy takejto situácie. 

DOLOŽKA č. 2
Harmonogram splácania 
Nasledujúca tabuľka stanovuje dátumy splácania istiny pôžičky a percentuálny podiel z celej sumy pôžičky splatný ku každému dátumu splátky istiny (podiel splátky). Ak boli prostriedky z pôžičky úplne vyčerpané k prvému dátumu splátky istiny, čiastku istiny splatnú ku každému dátumu splátky istiny určí banka vynásobením:  (a) celkovej čiastky istiny čerpanej a nesplatenej k prvému dátumu splátky istiny; (b) podielom splátky pre každý termín splátky istiny, takáto splátka bude podľa potreby upravená, aby sa od nej odčítali prípadné sumy uvedené v odseku 4 tejto doložky, na ktoré sa vzťahuje konverzia meny. 
	Podiel splátky
	Dátum splátky	(Vyjadrený v %)

	1. august, 2006	4.06%
	1. február, 2007	4.21%
	1. august, 2007	4.36%
	1. február, 2008	4.51%
1. august, 2008	4.67%
	1. február, 2009	4.84%
	1. august, 2009	5.01%
	1. február, 2010	5.19%
	1. august, 2010	5.37%
	1. február, 2011	5.56%
	1. august, 2011	5.76%
	1. február, 2012	5.96%
	1. august, 2012	6.18%
	1. február, 2013	6.39%

	Dátum splátky	(Vyjadrený v %)

	1. august, 2013	6.62%
	1. február, 2014	6.86%
	1. august, 2014	7.10%
	1. február, 2015	7.35%

2. 	Ak prostriedky z pôžičky nebudú úplne vyčerpané k prvému dátumu splátky istiny, čiastky istiny splatné dlžníkom ku každému dátumu splátky istiny sa určia nasledovne:
(a)	Do tej miery, že akékoľvek prostriedky z pôžičky mali byť vyčerpané k prvému dátumu splátky istiny, dlžník splatí čiastku vyčerpanú a nesplatenú k tomuto dátumu v súlade s odsekom 1 tejto doložky.
(b)	Akékoľvek čerpanie uskutočnené po prvom dátume splátky istiny bude splatené k dátumu splátky istiny nasledujúcemu po danom čerpaní v sume stanovenej bankou vynásobením sumy každého čerpania zlomkom, ktorého čitateľ bude pôvodný podiel splátky uvedený v tabuľke v odseku 1 tejto doložky pre daný dátum splátky istiny (ďalej len „pôvodný podiel istiny“) a menovateľ bude súčet všetkých ostávajúcich pôvodných podielov splátok k dátumom splátky istiny spadajúcim na tento dátum alebo po ňom, takéto sumy splátky sa podľa potreby upravia, aby sa od nich odčítali akékoľvek čiastky uvedené v odseku 4 tejto doložky, na ktoré sa vzťahuje konverzia meny. 
3.	(a)	Čerpania vykonané v rámci dvoch kalendárnych mesiacov pred ktorýmkoľvek dátumom splátky istiny sa, výlučne za účelom výpočtu súm istiny splatných ku ktorémukoľvek dátumu splátky istiny, budú považovať za vyčerpané a nesplatené k druhému dátumu splátky istiny nasledujúcemu po dátume čerpania a budú splatné ku každému dátumu splátky istiny počnúc od druhého dátumu splátky istiny nasledujúceho po dátume čerpania. 
(b)	Bez ohľadu na ustanovenia písmena (a) tohto odseku 3, ak kedykoľvek banka zavedie systém zúčtovania k dátumom splatnosti, pri ktorom sa faktúry vystavujú k príslušnému dátumu splátky istiny, alebo po ňom, ustanovenia takéhoto písmena nebudú viac platiť pre akékoľvek čerpanie vykonané po prijatí takéhoto systému zúčtovania. 
4.	Bez ohľadu na ustanovenia odsekov 1 a 2 tejto doložky, pri konverzii meny celej čerpanej istiny alebo jej časti na schválenú menu, čiastku takto prekonvertovanú v uvedenej schválenej mene, ktorá bude splatná ku ktorémukoľvek dátumu splátky istiny nastávajúcom počas obdobia konverzie, stanoví banka vynásobením tejto čiastky v jej mene bezprostredne pred danou konverziou buď: (i) výmenným kurzom, ktorý zohľadňuje čiastku istiny v danej schválenej mene splatnú bankou v rámci transakcie pre zabezpečenie kurzového rizika spojenej s danou konverziou; alebo (ii) ak tak určí banka v súlade so smernicami pre konverziu, zložkou výmenného kurzu z aktuálnej ceny. 
5.	Ak priebežne čerpaná a nesplatená čiastka istiny bude denominovaná vo viac ako jednej mene pôžičky, ustanovenia tejto doložky budú platiť osobitne pre čiastku denominovanú v každej mene pôžičky, aby sa vytvoril samostatný harmonogram splácania pre každú takúto čiastku. 

DOLOŽKA č. 3
Paragraf I.  Kroky uvedené v paragrafe 2.02 (d).I tejto dohody 
1.	Predaj nie menej ako 67% akcií IRB strategickému investorovi alebo investorom, alebo zahájenie postupov pre alternatívne riešenie, ktoré budú pre banku uspokojivé.

2.	Predaj štátneho podielu vo VÁB, vrátane predaja najmenej 67% akcií VÁB súkromným strategickým investorom. 

3.	Úplné dodržiavanie predpisov NBS pre obozretné podnikanie zo strany všetkých bánk a zahájenie nútenej správy alebo likvidácie pre banky neplniace uvedenú predpisy. 

4.	Prijatie zákona o bankách v podstate uspokojivej pre banku. 

5.	Prijatie vyhlášky NBS, uspokojivej pre banku, ktorá nariadi bankám vykazovať cenné papiere v ich vlastníctve v trhovej hodnote v štvrťročnej účtovnej uzávierke vždy keď dôjde k poklesu trhovej ceny pod účtovnú hodnotu. 

6.	Vypracovanie návrhu novely zákona o účtovníctve a ostatných príslušných legislatívnych predpisov, uspokojivých pre banku, ktoré zavedú neakumulovanie úrokov za pohľadávky 90 a viac dní po dobe splatnosti.

7.	Vypracovanie návrhu novely zákona o audite, uspokojivého pre banku. 

8.	Prijatie vyhlášok a vykonávacích predpisov uspokojivých pre banku, pre uplatňovanie zákona o bankách.

9.	Prijatie uspokojivého plánu financovania zo strany FOV.

10.	Predloženie novely zákona o poistení vkladov, uspokojivého pre banku, do parlamentu dlžníka. 

11.	Prijatie smerníc vo vedení NBS pre nútenú správu, uspokojivých pre banku.

12.	Prijatie PRD vo vedení NBS, uspokojivých pre banku. 

13.	Uspokojivý pokrok pri príprave politiky a postupov pre aktívny prístup k bankovému dozoru. 

14.	Zrušenie bankovej licencie KBB a prevod zadržaných aktív KBB do SK.

15.	Odpredaj nie menej ako 30 percent z nominálnej hodnoty pohľadávok Slovenskej konsolidačnej, a.s. súkromnému sektoru alebo ich outsourcing cez súkromný sektor prostredníctvom verejných súťaží, alebo ich odpísanie po uspokojivom due dilligence.

16.	Predloženie zákona uspokojivého pre banku do parlamentu dlžníka, ustanovujúceho: (a) zmeny v daňových pravidlách umožňujúce náležité daňové riešenie odpísaných pohľadávok a kapitalizáciu dlhu; a (b) vyriešenie nedoplatkov voči daňovým úradom a verejným fondom a vrátane ustanovenia umožňujúceho odpustenie dlhu, kompromis, správu pohľadávok treťou stranou a predaj za zľavnenú cenu. 

17.	Vypracovanie hodnotenia medzirezortnou komisiou o účinnosti nedávnych novelizácií zákona o konkurze a vyrovnaní. 

18.	(a)	Vypracovanie správy o riešení platobnej neschopnosti medzirezortnou komisiou, uspokojivej pre banku, vrátane identifikácie základných zásad modernizácie zákona o riešení platobnej neschopnosti a pre posilnenie inštitucionálnej kapacity; a (b) ustanovenie skupiny pracovníkov pre prípravu legislatívy pre riešenie platobnej neschopnosti. 

19.	Prijatie vyhlášky zavádzajúcej zlepšenia predpisov o likvidátoroch a správcoch konkurznej podstaty, uspokojivej pre banku. 

20.	Vypracovanie návrhu novely zákonov upravujúcich záložné právo, uspokojivých pre banku. 

21.	Predloženie návrhu zákona o cenných papieroch do parlamentu dlžníka, uspokojivého pre banku. 

22.	Predloženie novely Obchodného zákonníka do parlamentu dlžníka, uspokojivej pre banku. 

Paragraf II. Kroky uvedené v paragrafe 2.02(d).II tejto dohody 

1.	Predaj najmenej 67% akcií Banky Slovakia súkromným strategickým investorom.

2.	Úplné dodržiavanie predpisov NBS o obozretnom podnikaní zo strany všetkých bánk.

3.	Prijatie novely zákona o účtovníctve, v podstate uspokojivej pre banku. 

4.	Prijatie novely zákona o audite v podstate uspokojivej pre banku.

5.	Uspokojivý pokrok pri realizácii plánu financovania FOV.

6.	Prijatie novely zákona o poistení vkladov uspokojivého pre banku. 

7.	Vypracovanie štúdie pre štrukturálnu reformu FOV, uspokojivej pre banku. 

8.	Uspokojivá realizácia PRD.

9.	(a)  Odpredaj nie menej ako 50 percent z nominálnej hodnoty pohľadávok Slovenskej konsolidačnej, a.s. súkromnému sektoru alebo ich outsourcing cez súkromný sektor prostredníctvom verejných súťaží, alebo ich odpísanie po uspokojivom due dilligence; (b) uspokojivá pokrok pri príprave transakcií na odpredaj ďalších 20 percent z nominálnej hodnoty pohľadávok Slovenskej konsolidačnej, a.s. do 31. decembra 2002. 

10.	Predloženie zákona uspokojivého pre banku do parlamentu dlžníka, stanovujúceho: (a) zmeny v daňových pravidlách umožňujúce náležité daňové riešenie odpísaných pohľadávok a kapitalizáciu dlhu; a (b) vyriešenie nedoplatkov voči daňovým úradom a verejným fondom a vrátane ustanovenia umožňujúceho odpustenie dlhu, kompromis, správu pohľadávok treťou stranou a predaj za zľavnenú cenu. 

11.	Vypracovanie úvodného návrhu legislatívy pre riešenie platobnej neschopnosti, uspokojivého pre banku. 

12.	Prijatie koncepcie regulačného rámca pre účinný systém riešenia platobnej neschopnosti, uspokojivého pre banku.

13.	Prijatie uspokojivých noviel zákonov upravujúcich záložné právo. 

14.	Prijatie zákona o cenných papieroch, v podstate uspokojivej pre banku. 

15.	Prijatie novely Obchodného zákonníka v podstate uspokojivej pre banku. 

16.	Prijatie zákona, v podstate uspokojivej pre banku, posilňujúceho právnu, rozpočtovú a prevádzkovú samostatnosť regulátora trhu s cennými papiermi a poisťovacieho trhu.

Svetová banka
Medzinárodná banka pre rekonštrukciu a rozvoj

Váž. pani
Brigita Schmögnerová
ministerka 
Ministerstvo financií SR
Štefanovičova 5
817 82 Bratislava						9. máj 2001

Vážená pani ministerka, 

týmto listom by sme chceli objasniť záležitosť, ktoré zostala nedoriešená po úspešných rokovaniach o EFSAL pôžičke 20.-26. apríla 2001 vo Washingtone, D.C. Nedoriešená zostala otázka použitia sumy pôžičky na financovanie fiškálnych nákladov banky a reštrukturalizáciu podnikov. 

Počas rokovaní sa slovenská strana zaujímala o klauzulu, ktorá, ako sa zdá, vopred vylučuje použitie prostriedkov EFSAL pôžičky na financovanie fiškálnych nákladov banky  a reštrukturalizáciu podnikov tým, že uvádza, že prostriedky EFSAL nemôžu byť použité na financovanie výdavkov v mene dlžníka. Slovenská delegácia poukázala na to, že zmluva o pôžička obsahuje požiadavku auditu a dodala, že externý audit by mohol dospieť k názoru, že vláda a NBS nesplnili podmienky zmluvy o pôžičke. 

Týmto by sme chceli potvrdiť, že slovenské koruny  generované predajom výťažku EFSAL pôžičky Národnej banke Slovenska skutočne možno použiť na financovanie fiškálnych nákladov banky a reštrukturalizáciu podnikov tak, ako to pôvodne zamýšľala  vláda. Nedorozumenie okolo tejto klauzuly v zmluve o pôžičke vzniklo z nejasností okolo správnej interpretácie "prostriedkov pôžičky" v zmluve o pôžičke. 

Odsek 2.01 (c) a prvá veta v prílohe 1 zmluvy o pôžičke sa odvoláva na "finančné prostriedky pôžičky". Takéto prostriedky pôžičky nesmú byť použité na financovanie nákladov, okrem nákladov v súlade s ustanoveniami prílohy 1. V prípade EFSAL pôžičky, Svetová banka požičiava Slovenskej republike sumu, ktorá sa rovná sume dvesto miliónov EURO, na ktorú sa odvoláva odsek 2.01 zmluvy o pôžičke. Táto suma bude uložená na depozitný účet v súlade s odsekom 2.02(b) zmluvy o pôžičke. Depozitný účet zostane vedený v EURO. Tým sa prostriedkami pôžičky stane suma v EURO vložená na uvedený účet. Túto sumu v EURO nemožno použiť na financovanie, inter alia, "výdavky v mene dlžníka alebo na tovar dodávaný alebo služby poskytované z územia dlžníka" (článok 1, Príloha zmluvy o pôžičke). 

Avšak, protiváha prostriedkov v slovenských korunách, získaná po predaji EURO Národnej banke Slovenska, môže byť použitá na financovanie rozpočtových výdavkov, ktoré sú denominované v slovenských korunách, a ktoré zahŕňajú výdavky spojené s bankou a reštrukturalizáciou podnikov. V súvislosti s protiváhou prostriedkov v slovenských korunách, audit si bude overovať len, či boli slovenské koruny riadne uložené na účet vlády za účelom platby rozpočtových výdavkov. 

Zadanie úloh pre audit (TOR), ktoré je priložené k tomuto listu, ďalej objasňuje tento bod tým, že jasne uvádza, že slovenské koruny získané z predaja EURO musia byť uložené na účet vlády a použité na financovanie rozpočtových výdavkov. 

Dúfame, že táto informácia dostatočne rozptýli vaše obavy ohľadne použitia prostriedkov EFSAL pôžičky a rokovania možno teraz považovať za ukončené. Bol by som Vám zaviazaný, keby ste mi potvrdili, že môžeme pokračovať s prezentáciou EFSAL pôžičky našim výkonným riaditeľom 19.júna 2001.

S pozdravom

						Roger Grawe
					        regionálny riaditeľ
pre Českú republiku, Maďarsko, Moldavsko, 
Slovenskú republiku a  Slovinsko
                                                                        Európu a strednú Áziu

Na vedomie:

Ivan Mikloš, podpredseda vlády SR
Marian Jusko, guvernér NBS SR
Viliam Vaškovič, štátny tajomník MF SR
Elena Kohútiková, viceguvernérka NBS SR
Juraj Renčko, koordinátor EFSAL programu
Katarína Mathernova, poradkyňa podpredsedu vlády SR
Philippe Peeters, výkonný riaditeľ, Svetová banka

Slovenská republika 
EFSAL pôžička pre podnikový a finančný sektor 

Zadanie (TOR) pre audit v súlade s regulačnými požiadavkami Svetovej banky 

1.	Cieľ.  Cieľom je poskytnúť audítorskú správu Medzinárodnej banke pre obnovu a 
rozvoj (IBRD), ďalej len Svetová banka, týkajúcu sa dodržiavania špecifických požiadaviek súvisiacich s depozitným účtom EFSAL pôžičky pre podnikový a finančný sektor, ďalej len EFSAL,  pre Slovenskú republiku. 

Ustanovenia o pôžičke ako je EFSAL nestanovujú žiadny špeciálny účel použitia finančných prostriedkov  pôžičky. Naopak, prostriedky môžu byť použité na akýkoľvek účel okrem účelu na "negatívnom zozname" uvedenom v Prílohe 1 k zmluve o pôžičke. Zvyčajne dlžník v priebehu príprav a rokovaní o pôžičke/úvere uvedie plánovaný účel použitia prostriedkov, ale právne to dlžníka nezaväzuje.  

Regulačné pôžičky sú prideľované v menách iných ako je mena dlžníka. Dlžník môže preto použiť prostriedky v cudzej mene poukázané na depozitný účet na jeden z nasledujúcich účelov: 

•	Použitie na zahraničnú dlhovú službu. Platby v zahraničnej mene sa robia z depozitného účtu, až do vyčerpanie prostriedkov pôžičky. 
•	Financovanie dovozu. Platby v cudzej mene sa robia z depozitného účtu  až do vyčerpania prostriedkov z pôžičky. Platby sa nesmú robiť na výdavky uvedené v "negatívnom zozname" Prílohy 1. 
•	Presun na rezervy devízových prostriedkov. Keďže Centrálna banka, a nie vláda, je držiteľom rezerv devízových prostriedkov, prostriedky pôžičky môžu byť predané Centrálnej banka výmenou za miestnu menu. V prípade, že by sa prostriedky použili na nevylúčené účely a ekvivalent finančných prostriedkov v domácej mene, ktoré boli generované predajom (a nie sú prostriedkami pôžičky) nepodliehajú zákazu z "negatívneho zoznamu" Prílohy 1. Aby sa však zabezpečilo legálny použitie finančných prostriedkov pôžičky, je potrebné, aby suma prostriedkov získaná v domácej mene zaplatená na účet vlády, bola použitá na financovanie rozpočtových výdavkov a podliehala bežným kontrolám rozpočtu.

Špeciálne požiadavky Svetovej banky týkajúce sa depozitného účtu sú nasledujúce: 

•	presné sumy, vyplatené Svetovou bankou v súvislosti s EFSAL pôžičkou, budú zaplatené na stanovený depozitný účet vlády založený v Národnej banke Slovenska (NBS) výlučne na tento účel. 
•	sumy vyplatená Svetovou bankou sú ekvivalentné so sumami zaplatenými na depozitný účet v NBS.

•	na depozitný účet  nebudú zaplatené ani na ňom nebudú vedené iné sumy, ako sumy poukázané Svetovou bankou pre túto špeciálnu regulačnú operáciu. 

•	všetky výbery z depozitného účtu na platby vykonané v mene, v ktorej bola poskytnutá pôžička (EURO), sú na legitímne rozpočtové účely a nie na financovanie výdavkov na negatívnom zozname Svetovej banky. 

•	keď budú z depozitného  účtu čerpané prostriedky pôžičky a prevedené na slovenské koruny, všetky takého prevody musia byť urobené formou predaja NBS, ekvivalent výberu v slovenských korunách musí byť správny a slovenské koruny musia byť zaplatené na účet vlády používaný na financovanie vládnych výdavkov. 

•	finančné výpisy z depozitného  účtu budú vyhotovené vo formáte prijateľnom pre Svetovú banku. 

2.	Menovanie.  Vláda Slovenskej republiky vymenuje a zaplatí audítora, ktorého musí schváliť Svetová banka..

3.	Štandardy.   Audit sa musí vykonať podľa Medzinárodných audítorských štandardov (ISA), ktoré vydala Medzinárodná federácia účtovníkov.

4.	Rozsah.  Tento audit je zameraný na špeciálny účel, ako ho stanovujú Medzinárodné audítorské štandardy. Je vyhradený na overenie rozsahu plnenia požiadaviek Svetovej banky (horeuvedený článok 1) a primeranosti postupu vlády pri dosahovaní tohto výsledku.

5.	Dostupnosť.  Vláda poskytne Svetovej banke a príslušnému audítorovi popis systému, postupov a dokumentov, ktoré zaručujú splnenie požiadaviek Svetovej banky; a mesačné výpisy vkladov a výberov z účtu, poskytujúcich prehľad transakcií na depozitnom účtu počas jeho trvania. Vláda poskytne audítorovi adekvátny prístup k tomuto systému a dokumentom, aby umožnila audítorovi vypracovať odborný posudok (vrátane prístupu k relevantným dokumentom a získania vysvetlenia od príslušných vládnych úradníkov). 

6.	Časové rozpätie.  Audity sa vykonajú každý fiškálny rok počnúc rokom, ktorý sa končí 31. decembra 2001 až do šiestich mesiacov po dátume, ktorým bude EFSAL pôžička vyčerpaná a na depozitnom účte nezostanú žiadne peniaze. 

7.	Správy.  Audítorské správy budú mať formu odborného posudku a listu manažmentu (ten druhý iba tam, kde to audítor bude považovať za potrebné). Audítorská správa bude k dispozícii do šiestich mesiacov na konci každého obdobia, za ktorý bol audit vypracovaný. Audítorská správa bude obsahovať posudok o rozsahu plnenia požiadaviek Svetovej banky a adekvátnosti systému a postupov vlády na dosiahnutie tohto výsledku. 

WB16158
Q:\Personal\Slovakia\EFSAL\EFSAL letter.doc
7. mája 2001, 

Bratislava, 7.marca 2001

P. James D. Wolfensohn
President
The World Bank
Washington DC 20433 

Vážený pán Wolfensohn,

1.	tento list píšem v mene vlády Slovenskej republiky.  Ako viete, Slovensko sa stalo nezávislou krajinou v roku 1993 a pokračovalo ďalej v uskutočňovaní štrukturálnych reforiem, ktoré sa začali za bývalej československej federácie.  V čase nezávislosti sa všetky drobné podniky sprivatizovali. Taktiež sa ukončila prvá vlna privatizácie veľkých a stredne veľkých podnikov pomocou schémy hromadných kupónov, ktorá sa v tom čase považovala za inovačnú.  Druhá vlna privatizácie sa v zásade ukončila v roku 1998 inou stratégiou založenou na priamych predajoch.  Zavŕšenie druhej vlny privatizácie v roku 1998 zvýšilo podiel súkromného sektora na HDP na viac než 80 percent. Bankový sektor počas tohto obdobia taktiež prešiel rýchlou transformáciou hlavne vďaka vstupu nových domácich a zahraničných bánk. Do roku 1997 sa počet nových bánk a pobočiek zahraničných bánk zvýšil na 28. Výsledkom toho poklesol podiel troch veľkých, štátom kontrolovaných bánk na celkových bankových aktívach zhruba na polovicu celkových bankových aktív a dve z týchto troch bánk sa čiastočne privatizovali.  Počas tohto obdobia aj Národná banka Slovenska pokročila pri príprave moderného regulatórneho rámca pre bankový sektor a pri budovaní svojich kapacít bankového dohľadu.

2.	Keďže súčasná vláda nastúpila do svojho úradu  pred dvoma rokmi, preverili sme pokrok dosiahnutý v reforme bánk a podnikov a prišli sme k záveru, že ešte je veľa treba urobiť.  Zatiaľ čo dve vlny privatizácie umožnili rýchly presun štátnych podnikov do súkromného sektora, nevytvorili očakávanú zvýšenú efektívnosť, ako sa naznačilo zvýšením podnikových strát a v počte stratových podnikov po roku 1993 a veľkým akumulovaním nedoplatkov bankám a daňovým úradom.  Podniky privatizované  v prvej vlne trpeli úbohým vnútorným riadením z celého radu dôvodov vrátane chýbajúcich zručností a motivácie investičných fondov, roztriešteného vlastníctva a slabej regulácie podniku a kapitálového trhu.  Najmä chýbajúca transparentnosť a chýbajúca ochrana menšinových vlastníkov umožnili  ľuďom, ktorí mali prístup k dôverným informáciám a ktorí kontrolovali tieto podniky, vybrakovať aktíva podnikov na úkor menšinových akcionárov, veriteľov a pracujúcich.  Druhá vlna privatizácie, z ktorej boli zahraniční investori prakticky vylúčení, nepriniesla oveľa lepšie výsledky, pretože ju z veľkej miery ovládal politický faktor.

3.	Aj neexistujúca disciplína veriteľov prispela k zlému riadeniu veľkého počtu podnikov. Tri najväčšie banky zostali pod kontrolou štátu a stali sa predmetom politického vplyvu pri rozhodovaní o poskytovaní pôžičiek. Rozsah zlého riadenia a politického zasahovania v týchto bankách sa jasne odráža v ich pochybných pôžičkách, ktoré v roku 1998
dosiahli polovicu ich portfólií pôžičiek, čím sa tieto inštitúcie stali významne nesolventné.   Aj výkon niekoľkých nových stredne veľkých a malých bánk bol sklamaním. Mnohé z týchto bánk boli čiastočne alebo úplne kontrolované štátnymi podnikmi, miestnymi samosprávami a odvetviami ústrednej vlády a taktiež trpeli vykrádaním aktív a politickým zasahovaním do svojich operácií.  V niektorých ďalších prípadoch bolo slabé riadenie vďaka prítomnosti neskúsených súkromných investorov, ktorí dokázali vstúpiť do systému začiatkom 90-tych rokov, kedy boli laxné kritériá  na udeľovanie licencií.  Ako výsledok rokov slabého riadenia, niektoré stredne veľké a malé banky skončili na konci tohto desaťročia s veľkými objemami nedobytných pohľadávok a hlboko nesolventné. A konečne, chýbajúca disciplína veriteľov bola tiež aj vďaka slabému právnemu rámcu pre konkurzy a vymáhanie dlhov, čo zbavilo veriteľov najzákladnejších práv a nástrojov na monitorovanie svojich klientov.

4.   Uvedomujeme si, že úbohá výkonnosť bánk a podnikov znamená podstatnú stratu efektívnosti pre slovenskú ekonomiku s nepriaznivými dôsledkami pre rast výroby a zamestnanosti z dlhodobého hľadiska.  Aby sa napravili tieto nedostatky a aby sa Slovensko dostalo na cestu udržateľného rastu a úspešného vstupu do Európskej únie, uskutočňujeme teraz ambiciózny program reformy bánk a podnikov.  Tento program, ktorý začal na jar 1999 pozostáva z reštrukturalizácie a privatizácie veľkých štátnych bánk, konsolidácie skupiny malých bánk pomocou privatizácie,  fúzií a likvidácií, vyriešenia veľkého balíka nedobytných aktív a podstatného zlepšenia regulatórneho rámca pre banky a podniky.  Sme odhodlaní úplne uskutočniť program reformy za stabilného a konzistentného makroekonomického rámca. Zamýšľame dosiahnuť tieto ciele v priebehu relatívne krátkeho časového obdobia a požadujeme pomoc Svetovej banky pri finalizácii a financovaní nášho programu reformy pomocou pôžičky „Enterprise and Financial Sector Adjustment Loan“.

Makroekonomický rámec

Súčasné snahy o stabilizáciu

V prvých rokoch nezávislosti získanej v roku 1993 bola naša makroekonomická výkonnosť medzi najlepšími v strednej Európe.  Inflácia poklesla z 23 percent v prvom roku nezávislosti na jednociferné čísla v roku 1995, čo bola jedna z najnižších mier inflácie v regióne. Zároveň sa hospodárstvo začalo výrazne oživovať a orientovať na vývoz, napriek poklesu fiškálnych výdavkov a fixných investícií.  Počiatočné oživenie výroby sa zdalo byť udržateľné, keďže sa zakladalo na vývoze a dialo sa v kontexte nízkych fiškálnych deficitov a prebytkov bežného účtu.  Perspektíva vysokého rastu sa umocnila najvyšším investičným podielom v regióne (okolo 26 percent HDP v 1995) a očakávaniami zlepšenej efektívnosti investícií, čo bolo motivované rýchlou privatizáciou. 

No v roku 1996 sa bežný účet náhle zmenil na trvalé deficity okolo 10 percent HDP, čo bolo motivované dramatickým nárastom vo fixných investíciách na 34 percent HDP v roku 1996 a na 38 percent HDP v roku 1998. Prudký rozmach investícií na začiatku nepriniesol veľa obáv, keďže sme dúfali, že takéto veľké investičné výdavky ďalej zvýšia kapacitu vývozu a nakoniec sa samé splatia.  No postupne začalo byť jasné, že veľká časť navýšenia investícií obsahovala menej než optimálne projekty motivované deformovanými stimulmi, štedrými verejnými zárukami pri zahraničných prijatých pôžičkách, rozsiahlymi politickými zásahmi pri pôžičkách poskytnutých bankami a chabým riadením podnikov.  Neefektívnosť veľkej časti investícií a chýbajúca reštrukturalizácia podnikov sa postupne odhaľovali narastajúcim objemom strát v podnikoch a počtom stratových podnikov.

Expanzívna fiškálna politika v polovici 90-tych rokov taktiež prispela k rastu deficitu bežného účtu.  Zhoršenie fiškálnej bilancie z prebytku 0,4 percenta HDP v roku 1995 na deficit 5,0 percent HDP v roku 1997 a 1998 fakticky zmierňuje úplný rozsah tejto expanzívnej politiky, keďže veľké kontingenčné (nepredvídané) pasíva taktiež vznikli v tomto období vo forme rozsiahlych záruk pri zahraničných prijatých pôžičkách stratových podnikov a mimorozpočtových fondov.

Pri úsilí o  vyrovnanie narastajúcej voľnej a nejasnej fiškálnej politiky a preto, aby sa zabránilo ešte väčšiemu zhoršovaniu bežného účtu, NBS  sprísnila od 1996 do 1998 menovú politiku.  Táto politika zahŕňala bežný účet v hodnote 10 percent HDP, no za cenu veľmi vysokých reálnych úrokových sadzieb (viac než 20 percent ročne) a opakované obdobia turbulencie na devízovom trhu.  Prísna menová politika nakoniec nedokázala udržať devízový kurz čeliac špekulatívnym útokom súvisiacim s ruskou krízou, čo nás v októbri 1998 nútilo zaviesť plávajúcu menu.  Vysoké reálne úrokové sadzby taktiež spôsobovali stále väčšie ťažkosti pre podniky konať dlhovú službu a prispievali k ďalšiemu zhoršovaniu v portfóliu pôžičiek domácich bánk.

Uvedomujúc si rozsah makroekonomickej nerovnováhy, zaviedli sme v januári 1999 prvý balíček stabilizačných opatrení. Po prvom záchvate menovej turbulencie v máji 1999 sme zaviedli druhý balíček stabilizačných opatrení, čo viedlo k zlepšeniu HDP o 2 percentá v primárnom deficite. Taktiež sme výrazne zvýšili úradne stanovené ceny (napr. plyn, elektrina, kúrenie, poštovné a železnice) v troch kolách, sprísnili sme finančnú disciplínu (obmedzeným vydávaním nových záruk) a začali sme štrukturálne reformy v podnikovom a finančnom sektore. Tieto reformy viedli k ráznemu poklesu fixných investícií na 31 percent HDP, čo spolu so sprísneným fiškálnym postojom prispelo  k výraznému zníženiu deficitu bežného účtu na 5,7 percenta HDP v roku 1999. Zlepšená politika a štrukturálne reformy prispeli k ráznemu zníženiu reálnych úrokových sadzieb, nominálnemu oceneniu koruny, výraznému zvýšeniu devízových rezerv a prudkému poklesu  čistého zisku zo slovenských eurobondov na druhotných trhoch.

Deficit verejnej správy sa v roku 2000 v zásade nezmenil, no deficit bežného účtu ďalej poklesol na 3,5 percent HDP. Toto zlepšenie bolo podoprené silnou výkonnosťou exportu, ktorá nasledovala po zrýchlení rastu v EU a silným rastom produktivity v našich exportujúcich odvetviach priemyslu.  Zároveň  sa rast dovozu  udržal pomocou ďalšieho poklesu podielu investícií voči HDP na 30 percent, keďže pokračovali prísne úverové trhy a udržala sa finančná disciplína.  Tretie kolo zvyšovania úradne stanovených cien vo februári 2000 a pokles reálnych miezd viedol k poklesu reálnej spotreby o približne 3,4 percentá a taktiež pomohol udržať dovoz. Čo je najdôležitejšie,  toky priamych zahraničných investícií (PZI) boli čiastočne výsledkom nášho úspešného programu privatizácie.  No PZI súvisiace s neprivatizáciou dosiahli takmer 4 percentá HDP v roku 2000 odrážajúc našu politiku zameranú na podporovanie zahraničného kapitálu.

Úspešná stabilizácia ekonomiky prišla s veľkými krátkodobými nákladmi. Nezamestnanosť vzrástla z približne 13 percent v polovici 90-tych rokov na 19 percent v roku 2000.  Inflácia sa dočasne zvýšila na priemerne 11 percent v roku 1999 a 2000 po dlhej, oneskorenej liberalizácii úradne stanovovaných cien, zvýšení najnižších sadzieb DPH a dočasnom zavedení dovoznej prirážky. A konečne, HDP vzrástol o približne 2 percentá v rokoch 1999 a 2000, čo znamená pokles  oproti priemernému ročnému tempu rastu o 5,6 percenta v rokoch 1994 – 1998. Tieto krátkodobé náklady považujeme za nevyhnutné a očakávame, že stabilizácia a štrukturálne reformy načrtnuté nižšie vytvoria podmienky na dlhodobé vysoké miery rastu HDP a nízke miery nezamestnanosti. No taktiež by sme chceli poukázať na to, že máme náležitú bezpečnú sieť na zmiernenie krátkodobého dosahu stabilizácie a reformy na obyvateľstvo.

Strednodobý makroekonomický rámec 

Očakáva sa, že náš strednodobý makroekonomický rámec skonsoliduje pozitívne výsledky stabilizačného programu z rokov 1999-2000;  navrhol sa majúc na mysli dva hlavné ciele: po prvé, zabezpečiť stabilné prostredie pre úspešné zavŕšenie našich štrukturálnych reforiem a navrátenie sa k rastu na udržateľnom základe;  po druhé ukázať našu kapacitu a schopnosť vstúpiť do EÚ do polovice tohto desaťročia. Náš makroekonomický program pre roky 2001 a 2002 sa pripravil v súčinnosti s MMF, ako sa uvádza v našom Prehlásení o ekonomických politikách schválenom 28. marca 2001.  MMF súhlasil s monitorovaním tohto programu v kontexte Staff Monitored Program (SMP). Makroekonomické politiky v období 2003-2005 budú v zásade motivované naším cieľom vstúpiť do EÚ v najskoršom možnom termíne. Uvedomujeme si, že, aby sa splnil tento cieľ, budeme musieť preukázať našu schopnosť zachovať stabilné hospodárske prostredie a, krátko po vstupe, dodržiavať podmienky Paktu stability a rastu EÚ, ktorý, okrem iného,  vyžaduje  štrukturálne vyrovnané rozpočty.

Rozpočet roku 2001 sa pripravil za ťažkých východiskových podmienok vrátane podstatnej straty v projektovaných príjmoch a rastu výdavkov vďaka vonkajším záväzkom. Strata v príjmoch – projektovaná v hodnote 2 percentá HDP – je hlavne vďaka zníženiu dane z príjmov právnických osôb zo 40 na 29 percent (očakávané opatrenie na podporu zahraničných a domácich investícií) a zrušeniu dočasnej dovoznej prirážky zavedenej v roku 1999.  Zároveň sa zvýšia výdavky súvisiace so záväzkami voči EÚ a NATO tak, ako sa zvýšia aj výdavky súvisiace so štrukturálnymi reformami verejného sektora vrátane reformy štátnej služby (aj keď tieto reformy by mali viesť k úsporám v strednodobom horizonte). 

Rozpočet roku 2001 obsahuje celý rad opatrení navrhnutých na vyrovnanie týchto strát v príjmoch a zvýšených výdavkoch, no vyrovnanie nie je úplné, pretože sme sa zdráhali prijať veľmi tvrdý rozpočet po dvoch po sebe nasledujúcich rokoch dohadovania reálneho domáceho dopytu a pomalého rastu. Rozpočet na rok 2001 dohodnutý podľa SMP zavádza mierny rast deficitu verejnej správy na 3,9 percent HDP z 3,3 percent HDP v roku 2000. Nemáme prílišné obavy z tohto mierneho nárastu v deficite vlády, pretože sa deje v kontexte veľkých PZI tokov súvisiacich s privatizáciou, ktoré sa použijú na zníženie verejného dlhu a pretože je podoprený silným balíčkom štrukturálnych reforiem verejného sektora dohodnutých v SMP.  Očakávame, že tieto reformy postavia naše verejné financie na pevnejšie miesto zo strednodobého hľadiska.

Očakávame mierny nárast rastu HDP na 3 percentá v roku 2001 motivovaný skromnou fiškálnou expanziou, návratom ku kladnému rastu reálnych miezd a špeciálnym dosahom na spotrebu vyplývajúcim z umorenia dlhopisov FNM.   Ako výsledok očakávaného zvyšovania domáceho dopytu a spomalenia vo vývoze vďaka pomalšiemu rastu EÚ sa deficit bežného účtu projektuje ako nárast na približne 4,7 percent HDP v roku 2001 z 3,5 percenta HDP v roku 2000.  No naprojektovaný väčší deficit bežného účtu pre rok 2001 nepredstavuje obavu, pretože sa očakáva, že sa bohato vykryje podstatnými tokmi PZI, ktoré očakávame tohto roku – PZI sa opatrne odhaduje na 12 percent HDP vďaka niektorým veľkým privatizáciám a podstatnému rastu investícií do nových firiem.  Ako výsledok očakávame ďalšie zníženie vonkajšej citlivosti, keďže čistý vonkajší dlh sa bude naďalej  znižovať v roku 2001 a medzinárodné rezervy presiahnu 4 mesiace dovozu.

Očakávame, že sa ďalej  bude zvyšovať rast HDP na 4 – 6 percent ročne v rokoch 2002-2005. Očakávame, že tento rast bude motivovaný hlavne miernym rastom v súkromných investíciách a spotrebe a že bude podoprený zvyšujúcou sa efektívnosťou vyplývajúcou z našich štrukturálnych reforiem.  Chápeme, že obozretný fiškálny postoj by mal za následok zníženie fiškálneho deficitu, aby sa zabezpečilo, že deficit bežného účtu zostane v udržateľnom intervale 4 až 4,5 percent HDP, napriek oživeniu domáceho dopytu.  Takáto úroveň deficitu bežného účtu by bola v súlade s klesajúcou tendenciou podielu čistého vonkajšieho dlhu voči HDP ak, ako sa zdá pravdepodobné, by prítok investícií do nových firiem pokračoval v hodnote okolo 3 percent HDP ročne v rokoch nasledujúcich po roku 2002, keďže sa program privatizácie ukončí.

V roku 2002 začneme sprísňovať fiškálny postoj, aby sa otvoril priestor na očakávaný rozmach súkromných investícií bez nepriaznivých dôsledkov pre bežný účet. Preto sme v SMP súhlasili znížiť deficit rozpočtu roku 2002 na 3,0 až 3,5 percenta HDP.  Takéto fiškálne uťahovanie nám umožní opäť vyrovnať politické kombinácie a uvoľniť tlak na menovú politiku v roku 2002, kedy sa očakáva, že budú pokračovať veľké, s privatizáciou súvisiace prítoky, keďže sa služby súvisiace s elektrinou sprivatizujú. Takéto fiškálne sprísnenie by otvorilo priestor pre opätovný rast v reálnych úveroch  súkromnému sektoru po niekoľkých rokoch poklesu, čím sa uľahčí rast v súkromných investíciách.

V nasledujúcich rokoch zamýšľame ďalej upraviť rozpočtový deficit o približne 0,5 percenta HDP ročne, aby sa do roku 2005 znížil na úrovne pod 2 percentá HDP.  Fiškálna cesta predpokladá akumulovanú fiškálnu úpravu 1,5 percenta HDP v období 2003 – 2005 otvoriac tak priestor pre ďalší mierny rast v podieloch súkromných investícií a spotreby voči HDP, čo sa zhoduje s postupným poklesom v deficite bežného účtu na približne 4 percentá HDP. Toto by umožnilo zníženie v podieloch hrubého a čistého vonkajšieho dlhu voči HDP a posilnilo vonkajšie postavenie Slovenska. Tento fiškálny trend by aj postavil Slovensko bližšie k vyrovnanému štrukturálnemu rozpočtu, ktorý vyžaduje Pakt stability a rastu v rokoch po vstupe do EÚ.

Reforma bankového sektora

5.    Uvedomujeme si, že prenikavá prítomnosť štátu v bankovom systéme mala zničujúce účinky na finančné „zdravie“ bánk a na prideľovanie skromných zdrojov v slovenskom hospodárstve.  Aby sa prelomil tento záporný model, navrhli sme, a výrazne sme aj pokročili v jej realizácii,  program reformy bankového sektora, ktorý sa zakladá na porozdeľovaní vlastníctva štátu v bankovom systéme a na  zriadení zdravých štruktúr firemného riadenia pre banky fungujúce na Slovensku.  Osobitne, náš program reformy bankového sektora má štyri hlavné zložky: (i) reštrukturalizáciu a privatizáciu troch veľkých štátom vlastnených bánk;  (ii) program na riešenie problémových malých a stredne veľkých bánk; (iii) reformu systému poistenia vkladov;  a (iv) podstatné posilnenie regulácie a dohľadu  bankového sektora.  Naším úmyslom je ukončiť zložku privatizácie bánk do konca roku 2001 a dosiahnuť podstatný pokrok pri zlepšovaní regulatórneho rámca a rámca dohľadu počas toho istého obdobia. Ukončenie reformy dá Slovensku stabilný, konkurencieschopný, dobre kapitalizovaný a dobre riadený bankový sektor,  ktorý bude podliehať  režimu dohľadu spĺňajúceho medzinárodné normy a ktorý dokáže obozretne napĺňať finančné potreby sektora reštrukturalizovaných podnikov. 

Reštrukturalizácia a privatizácia troch veľkých štátnych bánk

6.   Ako už bolo uvedené vyššie,  do roku 1999 tri veľké, štátom kontrolované banky: VÚB, SLSP a IRB, trpeli pod politickými zásahmi a chabým rozhodovaním. Výsledkom toho bolo, že banky si naakumulovali veľké objemy aktív úbohej kvality a stali sa hlboko nesolventnými.  V rokoch 1999 a 2000 sme reštrukturalizovali tieto banky pomocou dvoch základných operácií. Prvou bola priama infúzia do základného imania v sume 18,9 miliárd Sk vykonaná ku koncu roka 1999 a druhou bolo vyňatie nedobytných aktív v sume 105 miliárd Sk,  čo sa uskutočnilo v decembri 1999 a v júni 2000. Pôžičky sa presunuli do Slovenskej konsolidačnej agentúry (SKA) a do Konsolidačnej banky (KB) a nahradili pôžičkami pre SKA a KOB zaručenými vládou.  Tieto operácie obnovili podiel kapitálovej primeranosti (PKP) týchto bánk na úrovne nad 12 percent podľa medzinárodných účtovných štandardov IAS. Aj keď zvyšný balík nedobytných pôžičiek zostal v ich súvahách, tieto zvyškové pôžičky sú primerane kryté kolaterálmi a rezervami.

7.  Chceli by sme poukázať aj na to, že rekapitalizácia veľkých štátnych bánk sa uskutočnila v kontexte zdravého a transparentného programu privatizácie a bola sprevádzaná aj uložením podmienok a kontroly na banky počas predprivatizačného obdobia.  Aby sa zabezpečilo zlepšenie týchto inštitúcií počas predprivatizačného obdobia, nahradili sme vedenie týchto bánk a zlepšili ich riadenie vytvorením vnútornej privatizačnej a kontrolnej jednotky. Táto jednotka, ktorá sídli na ministerstve financií (MF) dostáva taktiež zahraničnú odbornú pomoc. Odkedy sa zaviedli tieto opatrenia, banky prešli procesom seba reštrukturalizácie vrátane znižovania výdavkov, prepúšťania pracovníkov a technologickými zlepšeniami.

8.   ďalším opatrením podporujúcim privatizáciu bánk bola premena bankových štátom zaručených pôžičiek pre SKA a KOB na štátne dlhopisy v januári a marci 2001. Tieto dlhopisy sa vydali s dobou splatnosti 5, 7 a 10 rokov, išlo o kombináciu pevných a plávajúcich úrokových sadzieb a úroky sa budú vyplácať dvakrát do roka, pričom prvá splátka sa uskutoční jeden rok od dátumu vydania.  Vydanie týchto dlhopisov uľahčuje proces privatizácie a pomôže bankám v budúcnosti tým, že poskytne aktíva, ktoré sa môžu použiť na riadenie likvidity a ostatných rizík. 

9.	Naším úmyslom je ukončiť privatizáciu troch veľkých, štátom vlastnených bánk tak rýchlo ako sa len dá.  Ku koncu roka 1999 sme vybrali uznávaných privatizačných poradcov pre tri veľké banky. V januári 2001 sa predaj kontrolný balík SLSP uznávanému zahraničnému strategickému investorovi.  V prípade VÚB sme vo februári 2001 ukončili predaj 25- percentného balíka akcií banky multilaterálnym investorom a zároveň sme zahájili tender na ukončenie predaja kontrolného balíka v banke súkromnému strategickému investorovi do polovice roku 2001.  V prípade IRB sme sa zaviazali ukončiť rozdeľovanie štátnych akcií súkromnému strategickému investorovi v druhej polovici roku 2001 alebo, ak by sa toto nemohlo dosiahnuť, kontrolu štátu nad bankou rozdeliť alternatívnymi metódami v tom istom časovom období. 

Konsolidácia stredne veľkých a malých bánk

10.	Počas roka 1999 začalo byť zrejmé, že sedem stredne veľkých a malých bánk malo veľké ťažkosti, čo bolo výsledkom úbohého riadenia a rozsiahleho politického zasahovania do rozhodovania o úveroch.  Tomuto zasahovaniu ešte napomáhala rozsiahla priama nepriama účasť verejného sektora na vlastníctve týchto bánk. V roku 2000 sme dosiahli významný pokrok pri uskutočňovaní plánu na riešenie problémových malých a stredne veľkých bánk tým, že sa tri z nich dostali do likvidácie, dve sa predali zahraničným strategickým investorom a tretia fúzovala so SLSP. Zabezpečíme, aby do konca roku 2001 bol celý bankový sektor úplne v súlade s pravidlami obozretného podnikania NBS.  Nový zákon o bankách, ktorý by mal podľa očakávania vstúpiť do platnosti v júli 2001 zabezpečí, aby mala NBS právomoci na presadzovanie pravidiel obozretného podnikania a dosiahnutie tohto cieľa.

11.	Okrem toho sme v roku 2000 zahájili proces privatizácie Banky Slovakia  (malej banky, ktorú vlastní FNM, čo je v súlade s požiadavkami obozretného podnikania) a ukončíme rozdeľovanie a zbavovanie sa štátom vlastnených akcií v tejto banke v prvej polovici roku 2002.

Reforma systému poisťovania vkladov

12.	Vyplácanie poistených vkladov troch zbankrotovaných malých a stredne veľkých bánk vyčerpalo zdroje Fondu ochrany vkladov (FOV) a prinútilo túto inštitúciu, aby si požičala od NBS, aby zaplatila svoje zákonné povinnosti. Taktiež uložila nenáležité bremeno na solventné banky v systéme, ktoré museli zvýšiť svoje príspevky do FOV. Uvedomujeme si, že tieto problémy boli čiastočne vďaka zlyhaniu bankového dohľadu zasiahnuť rýchlo v problémových bankách. NBS a vláda napravia tieto nedostatky v oblasti dohľadu podstatným posilnením právomocí dohľadu NBS a vybudovaním kapacít dohľadu, ako je uvedené nižšie. No uznávame aj, že existujú nedostatky v poistení vkladov a v pravidlách o zasahovaní dohľadu.  Vklady sú úplne poistené (do hodnoty tridsať násobku priemernej mesačnej mzdy), čo smeruje k znižovaniu   motivácie vkladateľov monitorovať banky. Okrem toho, súčasný právny rámec pre nútenú správu a likvidáciu banky obsahuje  diery, ktoré vedú k zvyšovaniu záväzkov a pasív  FOV a k malému ozdraveniu aktív bánk, čo FOV zaťažuje na strane výdavkov aj príjmov.   

13.	V roku 2001 zmeníme pravidlá a postupy na zavretie bánk a na poistenie vkladov, aby sme sa vyhli zneužívaniu, aby sa zlepšila disciplína trhu a zlepšila dlhodobá životaschopnosť FOV.  Tieto opatrenia sú osobitne dôležité berúc do úvahy potrebu zvyšovať pokrytie poistenia vkladov až na úroveň noriem EÚ v budúcnosti.  Po prvé, v druhej polovici roku 2001 FOV začne uskutočňovať finančný plán, ktorý umožní tejto inštitúcii splatiť svoje záväzky voči NBS a vybudovať si rezervy na primeranej úrovni.  Po druhé, do polovice roka 2001 vstúpi do platnosti nový zákon o bankách, ktorý zavedie prísnejšie pravidlá pre nútenú správu bánk. Tieto prísnejšie pravidlá okrem iného (i) znížia maximálne obdobie nútenej správy z dvoch na jeden rok;  (ii) skrátia termín na predkladanie plánu núteného správcu zo 60 na 30 dní;  (iii)  uložia povinnosť nútenému správcovi zachovať aktíva a majetok predmetnej inštitúcie (inštitúcií) bez spôsobenia ďalších záväzkov alebo straty príjmov pre FOV;  a (iv) dajú právomoci NBS ukladať presné usmernenia pre nútenú správu vrátane prísnejších požiadaviek na audit a výkazníctvo.  Po tretie, do polovice roka 2001 predložíme do Národnej rady niekoľko zmien a doplnení zákona o poistení vkladov, ktoré obmedzia záväzky FOV okrem iného znížením pokrytia poistených vkladov na 90 percent poistených vkladov nad päťnásobok priemernej mesačnej mzdy, pričom sa ale zachová súčasný limit tridsať násobku priemernej mesačnej mzdy (aj keď zákon predpisuje aj postupný nárast pokrytia na minimálni úroveň 20 000 EURO stanovenú v príslušnej smernici EÚ).  A konečne, plánujeme so polovice roku 2002 ukončiť štúdiu porovnávajúcu slovenský systém zo systémami v OECD a EÚ poskytnutím odporúčaní na štrukturálne zlepšenie systému poistenia vkladov.

Regulácia a dohľad nad bankami

14. 	Základy právnych predpisov bánk a dohľadu existujú od vzniku samostatného štátu v roku 1993 a za posledných pár rokov sa zaviedlo veľké zlepšenie. Posledné kolo zlepšenia sa udialo v roku 1999 novelizáciou bankového zákona a ostatných s tým sú  visiacich právnych predpisov.  Zmeny a doplnenia bankového zákona sa prijali v októbri 1999 a posilnili právomoc  dohľadu NBS, niektoré je prvky bankového riadenia a finančné výkazníctvo.  Novely tiež pomohli v procese približovania našich bankových právnych predpisov k požiadavkám smerníc EÚ.  Zmeny a doplnenia zákona o bankách v roku 1999 boli podporené zmenami a doplneniami zákona o daňovom zaobchádzaní pri rezervách a oprávkach.  Tieto zmeny a doplnenia umožnili úplnú odpočítateľnosť požadovaných oprávok pri stratových pôžičkách pre banky, konečne odstrániac deformácie v daňovom systéme, ktoré viedli k zdaňovaniu fiktívnych ziskov bánk a zabraňovali vybudovaniu obozretných oprávok. 

15.	Zatiaľ čo zmeny a doplnenia bankového zákona v roku 1999 predstavovali zmysluplné kroky vpred, regulatórny rámec stále obsahuje slabé miesta v kľúčových oblastiach vrátane pravidiel bankového riadenia, právomocí pri vymáhaní a povinností bankových dohliadateľov a kvality  bankového účtovníctva a auditovania. Chápeme, že je podstatné posilniť všetky tieto oblasti regulácie bánk, aby sa skončila kultúra regulatórneho „prepáčovania“, ktoré prevažovalo v bankovom systéme, aby sa zlepšila zodpovednosť a cielená zodpovednosť všetkých príslušných ekonomických jednateľov a aby sa položili základy zdatného bankového sektora.  Aby sa dosiahol tento cieľ, Národná rada už schválila novelu Ústavy, ktorá vyjasňuje právomoci NBS vydávať záväzné nariadenia a taktiež sa schválili zmeny a doplnenia zákona o NBS, ktoré posilňujú právomoci NBS vymáhať, tým že sa presunuli zodpovednosti MF v bankovom dohľade, posilnila právna ochrana dohliadateľov NBS a umožnilo sa dohliadateľom vymieňať si informácie so ostatnými inštitúciami dohľadu.

16.	Pripravili sme aj nový zákon o bankách, ktorý obsahuje podstatné zlepšenia vo všetkých oblastiach bankovej regulácie a radi by sme popracovali na najdôležitejších zlepšeniach, ktoré sa zaviedli. Povinnosti a zodpovednosti predstavenstva a dozorného orgánu sa v novom zákone (ako aj v navrhovanej novele Obchodného zákonníka, ako je uvedené nižšie) o bankách definujú jasnejšie.  Dozorné orgány budú zodpovedať za zabezpečenie účinného riadenia dohľadu, za menovanie kvalifikovanej skupiny manažérov a za komunikáciu a schvaľovanie kľúčových podnikateľských stratégií a politík na kontrolu rizík. Od predstavenstiev sa bude žiadať, aby pripravili vnútornú politiku a postupy na riešenie rizík označených v podnikateľskej stratégii banky. Ak si riadiace orgány banky nesplnia svoje povinnosti, stane sa to predmetom právnych krokov zo strany dohliadateľa a bankových investorov.

17.	Právomoci vymáhania a povinnosti bankových dohliadateľov NBS sa posilnia okrem iného aj zavedením pravidiel rýchlych nápravných krokov (PRNK) v novom zákone o bankách, ktorý zaviaže dohliadateľa konať kedykoľvek  PKP klesne pod určité predtým definované limity.  Nezávislosť funkcie dohliadateľa sa posilní aj zrušením alebo podstatným znížením úrovne účasti MF na bankovom dohľade. Nový zákon o bankách obsahujúci všetky zlepšenia popísané vyššie sa predloží do Národnej rady v prvej polovici roku 2001 a očakáva sa, že ho Národná rada príjme v lete 2001. 

18.	Taktiež si uvedomujeme, že bankové účtovníctvo a audit sa potrebujú podstatne zlepšiť, aby sa zvýšila transparentnosť a disciplína trhu a zlepšila účinnosť funkcie dohľadu.  Niektoré zlepšenia sa už zaviedli v novom zákone o bankách. Tieto zahŕňajú celý rad nových ustanovení navrhnutých na zvýšenie frekvencie a zlepšenie kvality odhaľovania vrátane povinného štvrťročného finančného odhaľovania, zmien a opätovného odhaľovania v prípade podstatných chýb a chybných závažných testov. Nový bankový zákon zavádza aj dôležité zlepšenia v bankovom audite vrátane zvýšenej nezávislosti auditorov voči vedeniu bánk, väčšiu kontrolu bankových dohliadateľov nad menovaním auditora a povinnosti auditora oznamovať dohliadateľovi každé porušenie zákona alebo riziko podstatnej nesolventnosti banky.

19. 	Uvedomujeme si, že niektoré potrebné zlepšenia v bankovom účtovníctve a audite nemožno zaviesť v zákone o bankách. Pre tento účel pripravujeme zmeny a doplnenia v zákone o účtovníctve a v zákone o audite. V oblasti účtovníctva sa zúčastňujeme na veľkom úsilí harmonizovať slovenské účtovné štandardy s IAS a očakávame, že táto snaha sa zavŕši počas roka 2002.  No chápeme, že je podstatné urýchliť prijatie IAS pre banky, aby sa ochránili veľké investície verejného sektora do finančného sektora.  Dve dôležité zlepšenia, ktoré sa zavedú pred plánovaným úplným prechodom na IAS zahŕňajú štvrťročné označovanie cenných papierov v portfoliu bánk na trhovú hodnotu a pozastavenie úrokových akruálov za aktíva po lehote splatnosti 90 dní a viac.  Prvé zlepšenie sa zavedie vyhláškou NBS, ktorá vstúpi do platnosti v druhej polovici roka 2001. Druhé zlepšenie sa zavedie novelizáciou zákona o účtovníctve. Tieto zmeny a doplnenia zákona o účtovníctve predložíme v druhej polovici roka 2001 a očakávame, že ich Národná rada príjme v prvej polovici roka 2002.

20.	V oblasti auditu sa zavedie niekoľko zlepšení.  Tieto budú obsahovať etický kódex pre auditorov, posilnenie procesu udeľovania licencií a zodpovednosti Komory auditorov pri monitorovaní ako aj objasnenie a zvýšenie právnej zodpovednosti auditorov za zanedbanie a zneužívanie úradnej moci.  Potrebné zmeny a doplnenia zákona o audite predložíme do Národnej rady v druhej polovici roku 2001 a očakávame, že tieto zmeny a doplnenia sa príjmu v prvej polovici roku 2002.

21.	Sme si úplne vedomí toho, že naša snaha posilniť bankovú reguláciu a právomoci dohliadateľov pri vymáhaní nedosiahne svoj cieľ, ak nie je podporená zlepšeniami zručností, postupov a techník ako aj zdrojov bankových dohliadateľov. Aby sa určili slabé stránky dohľadu, v polovici roku 2000 sa urobilo komplexné diagnostické zhodnotenie bankového dohľadu (založené na Bazilejských 25 kľúčových zásadách pre účinný bankový dohľad). Použijúc výsledky tohto hodnotenia, dohľad NBS pripraví komplexný, koncept plánu dohľadu (PPD) na viacročné obdobie,  ktorý podpíše predstavenstvo NBS v druhej polovici roka 2001. PPD upresňuje poslanie a zámer dohľadu, prijíma zdokonalený a aktívnejší prístup k bankovému dohľadu pomocou ďalšieho rozvoja funkcií vykonávaných priamo v inštitúcii aj mimo nej a návrh stratégií dohľadu pre každú inštitúciu.  NBS a vláda sa zaviazali úplne realizovať PPD a zabezpečia potrebnú operačnú nezávislosť a pridelenie dodatočných finančných a ľudských zdrojov na funkciu dohľadu.

Reforma podnikového sektora

22.	Finančná výkonnosť slovenských podnikov sa v druhej polovici 90-tych rokov zhoršila, čo viedlo k ďalšiemu zvýšeniu v počte a hodnote klasifikovaných pôžičiek a daňových nedoplatkov.  Do roku 1998 sa straty podnikov zvýšili na 10 percent HDP (zo 7 percent HDP v roku 1995), čo viedlo k tomu, že klasifikované pôžičky dosiahli 27 percent  HDP a daňové nedoplatky 10 percent HDP.  Táto chabá finančná výkonnosť bola z veľkej miery vďaka vážnym slabým stránkam v mechanizme podnikového riadenia na Slovensku. Vnútorné mechanizmy riadenia boli slabé vďaka trhlinám v návrhu a výkone privatizačného programu a v regulatórnom rámci pre aktivity firiem a kapitálového trhu.  Vonkajšie mechanizmy riadenia boli slabé vďaka mizernej praxi komerčných bánk pri poskytovaní pôžičiek a slabom rámci pre konkurzy a vymáhanie dlhov, čo zbavovalo veriteľov  základných práv a nástrojov na presadzovanie svojich nárokov.

23. 	V roku 1999 sme prijali stratégiu na podporu reštrukturalizácie podnikov s dvoma ústrednými zložkami. Prvou zložkou našej stratégie je komplexný program riešenia nedobytných aktív vrátane klasifikovaných pôžičiek vyňatých z bánk v roku 1999 a 2000 do SKA a KOB, pôžičiek, ktoré už boli v knihách KOB ako aj nedoplatkov voči daňovým úradom a sociálnym fondom.  Druhou zložkou je komplexný súbor právnych reforiem navrhnutých na zvýšenie práv veriteľov v rámci, aj mimo, konkurzov a zlepšenie vnútorných mechanizmov podnikového riadenia.  Očakáva sa, že tieto reformy, spolu s reformami bankového sektora popísanými vyššie,  podstatne zlepšia finančnú disciplínu podnikového sektora a povedú k oveľa lepšiemu prideľovaniu zdrojov v slovenskom hospodárstve s pozitívnymi dôsledkami pre náš výkonnostný rast z dlhodobého hľadiska. 

Riešenie nedobytných aktív

24.	Ako bolo uvedené vyššie, v rokoch 1999 a 2000 sa celkový objem pohľadávok v sume 105 miliárd Sk vyňal z veľkých štátnych bánk na podporu programu reštrukturalizácie bánk. Z tohto sa 95 miliárd Sk previedlo na SKA a 10 miliárd na KOB. Okrem toho, KOB kontroluje 30 miliárd Sk pohľadávok vyňatých z bánk pred rokom 1999.  Preto portfolio SKA v súčasnosti činí 95 miliárd Sk, pričom všetko pozostáva z aktív v zlom stave;  portfolio SKA v súčasnosti činí 40 miliárd Sk, z čoho 22 miliárd SK pozostáva z aktív v zlom stave vyžadujúcich si rozhodnutie. Zostávajúce aktíva v KOB pozostávajú z pôžičiek na bývanie a ostatných aktív, ktoré si nevyžadujú urýchlené rozhodnutie. 

25.    Uznávame, že efektívne riešenie veľkého balíka pohľadávok v zlom stave môže významne prispieť k reštrukturalizácii podnikového sektora tým, že sa prenesie vlastníctvo zásadných aktív na nových vlastníkov.  Taktiež si uvedomujeme, že najlepšou metódou na zabezpečenie rýchleho riešenia pohľadávok SKA aj KOB je preniesť vlastníctvo a riadenie týchto aktív na súkromný sektor, kde sa môžu  použiť kvalitné odborné zručnosti a zdroje. Reforma konkurzného rámca a systému kolaterálov, na ktorú sa podujímame, podporí tento proces a zlepší speňažiteľnú hodnotu pohľadávok týchto dvoch inštitúcií aj ostatných štátnych pohľadávok.

26.	Zakladáme inštitucionálny rámec, ktorý nám umožní dosiahnuť naše ciele týkajúce sa rýchleho rozhodnutia o aktívach v zlom stave v SKA a KOB, ktoré spolu činia 117 miliárd Sk. V júli 2001 odoberieme KOB bankovú licenciu a prenesieme všetky jej aktíva v zlom stave v sume 22 miliárd Sk  na SKA.  Pracovníci KOB, ktorí majú prax v  reštrukturalizácii  sa taktiež prevedú do SKA.  Logika, na základe ktorej sa prenášajú aktíva KOB na SKA spočíva v tom, že tieto inštitúcie majú niekoľko  spoločných dlžníkov a konsolidácia týchto pohľadávok zlepší ich hodnotu pre kupujúcich zo súkromného sektora a poskytne hospodárne riadenie, ak nie je možný predaj.  Nedostatok zručností na riešenie takýchto otázok na Slovensku je ďalším dôvodom pre kombináciu zdrojov týchto dvoch inštitúcií. A konečne, veríme aj, že SKA sa vytvorila s lepšou štruktúrou riadenia a dokáže efektívnejšie obchodovať s aktívami.

27. 	Ubezpečujeme, že SKA bude mať finančnú stabilitu, dobré riadenie a transparentné procesy tendrov, čo sa vyžaduje na prilákanie najlepšie kvalifikovaných firiem a investorov na nákup a riadenie svojich pohľadávok.  Koncom roka 2000 dozorný orgán SKA schválil rozpočet na rok 2001 obsahujúci primerané rezervy na získanie manažmentu aktív a právnych firiem na riadenie a službu aktív. Uvedomujúc si časovú neistotu vlastnú pre toky hotovosti z aktív v zlom stave, SKA stanovila primerané rezervy z príjmov prijatých v roku 2000, ktoré bude mať povolené čerpať pri poskytovaní prevádzkového financovania, ak nastane nedostatok financií kvôli tejto časovej neistote. 

28.	Aby sa zabezpečilo dobré riadenie a transparentnosť SKA zabezpečili sme, aby mala politiku a postupy spĺňajúce najlepšie štandardy pre podobné inštitúcie.  Tieto politiky a postupy sú podporované aj tvorbou investičnej rady alebo predstavenstva splnomocneného preverovať a kontrolovať rozhodnutia, ktoré urobí predstavenstvo.  Investičné predstavenstvo sa bude skladať z piatich nezávislých členov, z čoho dvaja sú zahraniční odborníci, ktorých sponzorujú donori, a svoje rozhodnutia založia na pravidlách hlasovania kvalifikovanej väčšiny navrhnutých na vytvorenie dôvery verejnosti vo svoje rozhodnutia.

29.	S podporou zdrojov na rozsiahlu odbornú pomoc už sľúbených donormi (EU-PHARE, USAID, UK-DFID), sme už začali riešiť problémové aktíva SKA.  Ukončili sa dve pilotné transakcie a najmenej 10 percent  pohľadávok SKA sa predá počas prvého polroka roku 2001.  Do konca roka 2001, po prenose aktív v zlom stave z KOB na SKA, ukončíme tendre na predaj, resp. riadenie súkromným sektorom, alebo odpisy po patričnej due diligence, 30 percent pohľadávok SKA.  Do polovice roka 2002 najmenej 50 percent aktív SKA sa predá alebo umiestni do riadenia súkromným sektorom, alebo odpíše po patričnej due diligence a naším úmyslom je, aby toto spolu vynieslo najmenej 70 percent do konca roku 2002. 
Riešenie ostatných štátnych pohľadávok

30.	Taktiež zamýšľame konsolidovať pohľadávky, ktoré majú daňové orgány, zdravotná poisťovňa, fondy sociálneho zabezpečenia, dôchodkové fondy a fond zamestnanosti u SKA.  Konsolidácia pohľadávok voči jednotlivým dlžníkom z týchto zdrojov s pohľadávkami SKA umožnia racionalizáciu riadenia pohľadávok a zlepšia vytvorené príjmy, ak sa predajú súkromnému sektoru alebo umiestnia pod riadenie súkromného sektora na konsolidovanom základe. V procese konsolidácie by sa mala zrušiť škodlivá konkurencia medzi rôznymi štátnymi subjektmi uplatňujúcimi si nároky a zdvojenie správnych výdavkov; taktiež by sa mala odstrániť dodatočná prekážka pri transformácii  podnikového sektora.  Použitím SKA ako inštitúcie zodpovednej za predaj alebo zaranžovanie riadenia pohľadávok súkromným sektorom by sa využili zručnosti a programy, ktoré pripravila agentúra, a zdroje na rozsiahlu odbornú pomoc jej poskytnuté. 

31. 	Naším úmyslom je postupovať dopredu s konsolidačným procesom tak rýchlo ako sa len dá. Už sa určili právne a regulatórne prekážky pri konsolidácii a využití postupov konečného riešenia.  V druhej polovici roku 2001 predložíme zmocňovacie právne predpisy do Národnej rady na odstránenie právnych prekážok pri konsolidácii a predaji štátnych pohľadávok.  Očakávame, že tieto právne predpisy Národná rada schváli v prvej polovici roku 2002 a že sa zodpovednosť za riadenie pre všetky štátne pohľadávky prenesie na SKA v rámci toho istého obdobia.

Právny rámec pre vymáhanie dlhov a konkurzy

32.	Ako bolo vyššie uvedené, plne si uvedomujeme potrebu zlepšiť vymáhanie dlhov a režim konkurzov na podporu efektívnejších likvidácií, na uľahčenie reštrukturalizácie podnikov v zlom stave, na zlepšenie finančnej disciplíny a prístupu podnikov, najmä malých a stredne veľkých, k úverom.  Aby sme dosiahli tieto zámery, pustili sme sa do celého radu právnych reforiem vrátane reforiem na posilnenie práv veriteľov inkasovať dlh alebo zabaviť na základe záložného práva aj reforiem systému konkurzov.  

33.	Zlepšenie konkurzného rámca.  Aj keď sa zákon o konkurze novelizoval niekoľkokrát od získania nezávislosti, systém konkurzov zostal neúčinný počas 90-tych rokov kvôli celému radu prekážok v zákone samotnom, konfliktov s ostatnými zákonmi a slabou súdnou infraštruktúrou a vymáhaním.  Zákon umožňuje, v zásade, likvidáciu (konkurz) aj finančnú reštrukturalizáciu (vyrovnanie). No cesta reštrukturalizácie sa len zriedka využila a cesta likvidácie sa ukázala ako veľmi neúčinná, ako naznačuje dlhé obdobie potrebné na dokončenie (3 – 7 rokov)  a veľmi nízke miery odškodnenia (3 percentá z pohľadávok).

34. 	Aby sa systém konkurzov stal účinnejším nástrojom zaviedli sme celý rad zmien a doplnení zákona o konkurze, ktoré vstúpili do platnosti v auguste roku 2000 a ktoré boli navrhnuté na nápravu najvážnejších problémov v zákone. Tieto zmeny a doplnenia dávajú veriteľom mocnejšie vymáhacie mechanizmy na začatie konkurzného konania na základe prísnejšieho testu insolventnosti, čím sa umožňuje začať konanie do 30 dní od defaultu. Poskytuje veriteľom silnejšiu úlohu v procese, pri zvolávaní častejších stretnutí veriteľov a pri výbere správcu konkurznej podstaty podľa svojho výberu. Aj proces samotný sa zreorganizoval zavedením maximálneho časového limitu 18 mesiacov na správu a umožniac pružnejšie a transparentnejšie postupy na operácie, odložiac predaj podniku alebo dražbu aktív.  Aj keď sú tieto zmeny a doplnenia v platnosti len krátku dobu, viedli už k zmenám v postojoch podporujúc zodpovednejšiu veriteľskú kultúru a ukladajúc väčšiu finančnú disciplínu na sektor právnických osôb. Toto sa odráža vo výrazne vyššom počte dobrovoľných riešení dlhov, ktoré sa vyrokovali medzi veriteľmi a ich dlžníkmi. V mnohých príkladoch tieto riešenia iniciovali dlžníci sami.  Podobne, veritelia uvádzajú vyššie miery odškodnenia dlžníkmi, čo priraďujú výhodám dosiahnutým pomocou nedávnych zmien a doplnení. 

35.	Aj napriek týmto predbežným znakom zlepšenia si uvedomujeme, že v konkurznom rámci existuje široký priestor pre ďalšie zlepšovanie.  Aby sa dosiahlo, zriadili sme medziagentúrnu komisiu zloženú zo zástupcov  verejného aj súkromného sektora, ktorá zodpovedá za dohľad nad ďalšou fázou reforiem v procese insolventnosti. Komisia bude mať rozsiahlu plnú moc určovať potreby a formulovať zásady a odporúčania pri: (i) novom, modernom zákone o insolventnosti;  (ii) posilňovaní inštitúcií, ktoré dohliadajú nad celým procesom; a (iii) vytváraní vhodného regulatórneho rámca, ktorý reguluje kvalifikáciu, vzdelávanie, menovanie a monitorovanie správcov konkurznej podstaty.  Komisia taktiež preverí inštitucionálny rámec, aby sa určili spôsoby a prostriedky na posilnenie inštitucionálnej kapacity, zlepšenie efektívnosti fungovania súdov a nariadenie väčšej transparentnosti, zodpovednosti a predvídateľnosti v systéme. A na záver, komisia dá odporúčania na lepšiu integráciu a harmonizáciu zákona o insolventnosti s všeobecnejším právnym a komerčným rámcom.  Táto práca sa vykoná pomocou financií a pomoci poskytnutých na základe grantu Fondu inštitucionálneho rozvoja zo Svetovej banky.  

36.	Zlepšenia v režime kolaterálov.  Za pomoci EBRD a Svetovej banky sme sa podujali preveriť zákony, ktoré regulujú tvorbu, registráciu a vymáhanie zabezpečených práv.  Na základe tejto previerky pripravujeme zmeny a doplnenia niektorých zákonov, ktoré regulujú systém kolaterálov na Slovensku a tieto zmeny a doplnenia predložíme do Národnej rady v druhej polovici roku 2001 a očakávame, že ich Národná rada príjme na začiatku roku 2002.  Nové právne predpisy budú obsahovať základné zásady pre moderný zákon o kolateráloch tak, ako ho zreteľne vyjadrila EBRD vo svojom modelovom zákone o zabezpečených transakciách.  Osobitnejšie, nový predpis o kolateráloch bude zahŕňať, okrem iného, zavedenie koncepcie nevlastnených záruk  hnuteľnými aktívami, zriadenie registra pre záruky  hnuteľnými aktívami, účinné mimosúdne postupy pre vymáhanie kolaterálnych práv (vrátane zákona o verejnej dražbe) a noviel regulujúcich prioritu záložných práv daňových úradov. V takom rozsahu, ako to bude možné, zamýšľame tieto postupy integrovať a harmonizovať s postupmi podľa zákona o konkurze regulujúce narábanie so zabezpečenými právami a kolaterálmi pri konkurzoch.

37.	Ostatné legislatívne  zmeny na podporu dlhovej a podnikovej reštrukturalizácie.  Uvedomujeme si potrebu zmeniť ostatné zákony, aby sa odstránili všetky prekážky pri reštrukturalizácii podnikov, najmä pri reštrukturalizácii  dosiahnutej pomocou riešení vedených dobrovoľne mimo súdneho systému. Ako bolo uvedené vyššie, už sme novelizovali zákon o daňovom postupe pri  bankových rezervách a oprávkach, aby sa dala bankám možnosť odpočítať pre daňové účely svoje povinné oprávky pre stratové pôžičky. V druhej polovici roku 2001 predložíme do Národnej rady právny predpis, ktorý bude umožňovať zníženie hodnoty klasifikovaných pôžičiek a premenu dlhu na ekvitu bez nepriaznivých daňových dôsledkov pre strany zúčastňujúce sa reštrukturalizácie, a očakávame, že Národná rada príjme tieto zmeny a doplnenia do polovice roku 2002.  

Právny rámec pre riadenie podnikov

38.	Ako bolo uvedené vyššie, posilnenie mechanizmov riadenia podnikov významne prispeje k zlepšeniu budúcej výkonnosti slovenských podnikov. Už sme dosiahli určitý pokrok v tejto oblasti zriadením novej agentúry na regulovanie a dohľad nad trhom s cennými papiermi a poisťovňami a v súčasnosti pripravujeme nový zákon na posilnenie jej právnej, regulatórnej a rozpočtovej nezávislosti. Očakávame, že tento zákon príjme Národná rada v druhej polovici roku 2001.  V súčasnosti pripravujeme zmeny a doplnenia Obchodného zákonníka, ktorý dá väčšiu zodpovednosť členom štatutárnych orgánov pred akcionármi a veriteľmi, ktorý zlepší práva akcionárov, osobitne menšinových akcionárov, ktorý zlepší reguláciu fúzií a prebratí a ktorý umožní akcionárom podniknúť právne kroky. Zmeny a doplnenia Obchodného zákonníka predložíme do Národnej rady v druhej polovici roku 2001 a očakávame, že ich Národná rada príjme začiatkom roku 2002.  A na záver, začali sme aj prípravu nového zákona o cenných papieroch, aby sa ďalej zlepšilo riadenie verejne obchodovaných spoločností. Nový zákon o cenných papieroch zlepší okrem iného požiadavky na odhaľovanie, zverejňovanie, pravidlá pri nelegálnom využívaní vnútorných informácií, regulovanie brokerov a dílerov a registráciu cenných papierov. Nový zákon o cenných papieroch predložíme do Národnej rady v druhej polovici roku 2001 a očakávame, že ho Národná rada schváli do začiatku roku 2002.

						S úctou Váš

WB16158
P:\SLOVAK\PFSD\efsal\3LENN\EFSAL A2 Letter of Development Policy.doc
Apríl 30, 2001  17:35 

EFSAL pôžička pre SLOVENSKÚ REPUBLIKU
Podmienky 

Oblasť	Podmienky Výboru SB
	Druhá tranža
	Tretia tranža 
	
1.  Makroekonomický rámec	Dohoda s MMF o strednodobom makroekonomickom rámci schválenom v Programe, ktorý bude monitorovať MMF: 	Prijateľná zhoda s makroekonomický rámcom podľa vyhodnotenia Svetovou bankou a MMF.
	Prijateľná zhoda s makroekonomickým rámcom podľa vyhodnotenia Svetovou bankou a MMF.

2. Reštrukturalizácia a privatizácia bánk				
2.1 Tri veľké banky vo vlastníctve štátu				
2.1.1 Reštrukturalizácia veľkých bánk	Výber 105 mld. klasifikovaných úverov za účelom rekapitalizácie bánk na úroveň diktovanú obozretnosťou a obnovenia ziskovosti

Úplné presunutie klasifikovaných úverov do SK a KBB.

Prijatie zákona o štátnom rozpočte na rok 2001, v ktorom budú všetky garantované pôžičky presunuté z bánk do SK a KBB nahradené štátnymi dlhopismi a zaplatené splatné úroky ku garantovanými úverom.

Úplné nahradenie garantovaných úverov, presunutých z bánk do SK a KBB, štátnymi dlhopismi , štruktúrovanými tak, že splácajú úrok dvakrát do roka, pričom prvé vyplatenie úroku začína jeden rok od ich vydania.
	 		
2.1.2 Privatizácia  SLSP	Predaj nie menej ako 67% akcií SLSP, a.s. strategickému investorovi (investorom). 			
2.1.3 Privatizácia IRB		
Predaj nie menej ako 67% akcií IRB strategickému investorovi (investorom) alebo začatie alternatívnych postupov jej riešenia.
		
2.1.4 Privatizácia VÚB	Predaj nie menej ako 25%  akcií VÚB, a.s. multilaterálnym finančným inštitúciám alebo súkromným investorom. 	Zbavenie sa štátneho vlastníctva ekvity vo VUB, a.s. vrátane predaja aspoň 67% akcií  strategickým investorom zo súkromného sektoru.

 2.2 Malé a stredné banky
				
2.2.1 Banka Slovakia	Iniciácia privatizácie Banky Slovakia 		
Predaj aspoň 67% akcií Banky Slovakia strategickým investorom zo súkromného sektoru.
	
2.2.2 Problémové stredné a malé banky	Konečné riešenie piatich problémových malých a stredných bánk prostredníctvom privatizácie, fúzie alebo odobratia licencie a začatia likvidácie.

NBS schváli plán riešenia bánk, ktoré nespĺňajú požiadavky obozretného podnikania z 31.12.2000	

Všetky banky plne dodržiavajú smernice NBS o obozretnom podnikaní.
Začatie nútenej správy alebo likvidácia bánk, ktoré ich nedodržiavajú.

.	
Všetky banky plne dodržiavajú smernice NBS o obozretnom podnikaní.

	
3. Regulácia a bankový dohľad				
				
3.1 Regulačný rámec pre banky
				
3.1.3 Ústava, Zákon o NBS	Parlament schváli prijateľnú novelu Ústavy a zákona o NBS, ktorý posilní právomoci dohľadu NBS:
•	objasnením právomocí NBS vydávať záväzné smernice;
•	elimináciou úlohy MF pri bankovom dohľade
•	posilnením právnej ochrany bankového dohľadu
•	umožnením, aby si NBS vymieňala informácie s inými agentúrami vykonávajúcimi dohľad a Fondom ochrany vkladov			
3.1.2 Zákon o bankách	Predloženie  prijateľného nového zákona o bankách  do parlamentu, ktorý posilní:
•	Kompetenciu a zodpovednosť manažmentu a dozorných rád;
•	Právomoci a nezávislosť bankového dohľadu;
•	Výmenu informácií medzi orgánmi dohľadu
•	Špeciálne vzťahy (blízke osoby a osoby s osobitným vzťahom k banke)
•	Pridružené vzťahy (hospodársky prepojené osoby)
•	Vysoké angažovanosti;
•	Štvrťročná finančné údaje 
•	Povinné výkazníctvo, vrátane inter alia opravy účtovnej uzávierky a jej znovu zverejnenie v prípade chýb vo výkazoch a posilnenie vynucovacích prostriedkov a zavedenie systému vnútornej kontroly banky a bezpečnosti informačného systému 
•	Manažment rizík
•	Kapitálová primeranosť.	Parlament schváli nový prijateľný zákon o bankách.
		
3.1.3 Účtovníctvo bánk	Zavedenie dohody o kritickom zlepšení účtovníctva v bankách pre plánovaným úplným prechodom na IAS vrátane:
•	Častejšieho ohodnotenia cenných papierov v portfóliách bánk podľa trhových cien
•	neúčtovanie úroku pri aktívach s lehotou omeškania 90 dní a viac;

Ukončenie návrhu novely zákona o účtovníctve a ostatných dôležitých zákonov zavádzajúcich neúčtovanie úroku pri aktívach s lehotou omeškania 90 dní a viac.	Uzákonenie nariadenia NBS, ktoré nariadi bankám hodnotiť svoje cenné papiere v štvrťročných výkazoch vždy, keď ich trhová hodnota klesne pod účtovnú hodnotu.	

Parlament schváli novelu zákona o účtovníctve a ostatné dôležité zákony zavádzajúce neúčtovanie úroku pri aktívach s lehotou omeškania 90 a viac dní.
	
3.1.4 Audit bánk	Predloženie prijateľnej novely zákona o bankách do parlamentu, ktorá bude obsahovať:
•	Požiadavku väčšej nezávislosti externých audítorov voči manažmentu
•	Požiadavku, aby audítori podávali správy supervízorovi o porušení zákona a regulačných opatrení a závažnom riziku insolventnosti	Parlament schváli prijateľnú novelu zákona o bankách, ktorá bude obsahovať:
•	Požiadavku väčšej nezávislosti externých audítorov voči manažmentu
•	Požiadavku, aby audítori podávali správy supervízorovi o porušení zákona a regulačných opatrení a závažnom riziku insolventnosti

Ukončenie prijateľného návrhu novely zákona o audítoroch a ostatných dôležitých zákonov, ktoré budú obsahovať:
•	Zavedenie etického kódexu audítora
•	Väčšia zodpovednosť Audítorskej komory za poskytovanie licencií a monitorovanie
•	Väčšiu zodpovednosť audítora za nedbanlivosť a zneužitie úradnej moci	

Parlament schváli prijateľnú novelu zákona o audítoroch a ostatné dôležité zákony, ktoré budú obsahovať:

•	Zavedenie etického kódexu audítora
•	Väčšia zodpovednosť Audítorskej komory za poskytovanie licencií a monitorovanie
•	Väčšiu zodpovednosť audítora za nedbanlivosť a zneužitie úradnej moci	
3.1.5 Podporné predpisy pre banky	Dohoda so Svetovou bankou o potrebných vyhláškach a regulačných nariadeniach  na podporu implementácie nového zákona o bankách.	Schválenie  dohodnutých nariadení a predpisov.
		
3.1.6 Daňová úprava bankových rezerv a opravných položiek	Parlament schváli novelu zákona o rezervách a opravných položkách, ktorý umožňuje plnú odpočítateľnosť položiek ustanovených v zákone.

3.1.7 Zavretie banky a poistenie vkladov 	Vypracovanie finančného plánu pre obnovu dlhodobej solventnosti Fondu ochrany vkladov

Ukončenie návrhu novely zákona o ochrane vkladov a zavedenie ustanovení do nového zákona o bankách, ktoré zdokonalia pravidlá nútenej správy a ochrany vkladov vrátane:
•	Zavedenie spolupoistenia znížením platieb FOV na 90% poistených vkladov
•	Skrátenia  maximálnej doby trvania nútenej správy z 2 rokov na 1 rok
•	Skrátenia termínu na predloženie plánu nútenej správy z 60 na 30 dní 
•	Zvýšenia stupňa zodpovednosti a právomocí  núteného správcu uchovať aktíva banky v takom stave, aby sa nevytvárali ďalšie záväzky alebo straty výnosov pre FOV
•	Splnomocnenia NBS posilniť pravidlá a postupy nútenej správy	Prijatie prijateľného finančného plánu Fondom ochrany vkladov.

Parlamentu je predložená prijateľná novela zákona o ochrane vkladov.

NBS schváli prijateľné pravidlá nútenej správy.	Prijateľný pokrok v implementáciu finančného plánu Fondu ochrany vkladov.

Parlament schváli novelu zákona o ochrane vkladov.

Ukončenie štúdie štrukturálnych reforiem Fondu ochrany vkladov, ktorá porovnáva slovenský systém so systémami v OECD a EÚ a návrh odporúčaní pre štrukturálnu prestavbu a  zlepšenia.

3.2 Bankový dohľad	NBS schváli prijateľnú koncepciu ďalšieho rozvoja bankového dohľadu 
	Banková rada NBS schváli podrobný plán ďalšieho rozvoja bankového dohľadu na základe schválenej koncepcie.

Prijateľný pokrok v navrhovaní politiky a postupov pre proaktívny prístup k bankovému dohľadu.
	Prijateľná implementácia plánu rozvoja dohľadu, vrátane prijateľného pokroku v implementácii proaktívneho prístupu k bankovému dohľadu.
	
4.  Reštrukturalizácia podnikového sektora				

4.1 Spracovanie klasifikovaných pohľadávok
				
4.1.1 Zriadenie Slovenskej konsolidačnej, a.s.  (SK)	Nariadenie vlády, ktorým rozhodla o ustanovení SK ako autonómnej agentúry pre prácu s pohľadávkami, ktorá má mandát predávať klasifikované pohľadávky a  najímať (outsourcing) manažment pre prácu s klasifikovanými pohľadávkami zo súkromného sektoru.
.			
4.1.2 Riadenie SK 	Schválenie stanov a vnútorných predpisov pre SK, ktoré stanovia úlohy a kompetencie štatutárnych orgánov a zaistia operačnú nezávislosť agentúry			
4.1.3 Rozpočet a prevádzka SK	Schválenie opatrení, ktoré zabezpečia operačnú účinnosť SK, vrátane:
•	Schválenia primeraného rozpočtu na rok 2001
•	Ukončenie prijímania zamestnancov
•	Prevod majetkových práv na všetky vybrané a presunuté úvery do SK			
4.1.4 Konsolidačná banka Bratislava, š.p.ú. (KBB)	Prijatie primeraného plánu odobratia licencie KBB a presun jej klasifikovaných pohľadávok. to SK.	Odobratie licencie KBB, š.p.ú. a presun jej klasifikovaných pohľadávok do SK.
		
4.1.5 Riešenie klasifikovaných pohľadávok	Odpredaj nie menej ako 10% nominálnej hodnoty pohľadávok SK súkromnému sektoru prostredníctvom dražby alebo otvorených tendrov (postúpenie pohľadávok najatému manažmentu) alebo odpísania pohľadávok po náležitej due diligence..
	Odpredaj nie menej ako 30% nominálnej hodnoty pohľadávok SK súkromnému sektoru prostredníctvom outsourcingu alebo otvorených tendrov alebo odpísania pohľadávok po náležitej due diligence.	Odpredaj nie menej ako 50% nominálnej hodnoty pohľadávok SK súkromnému sektoru prostredníctvom otvorených tendrov alebo outsourcingu, alebo odpísania pohľadávok po náležitej due diligence. Prijateľný pokrok v príprave transakcie zbavenia sa ďalších 20% pohľadávok SK do konca decembra 2002.
	
4.1.6 Daňové ošetrenie reštrukturalizačných operácií

		Predloženie zmien v daňových pravidlách do parlamentu, ktoré umožnia vhodné ošetrenie odpisu dlhov a kapitalizáciu pohľadávok (debt/equity swaps).
	Parlament schváli zmeny v daňových pravidlách, ktoré umožňujú vhodné daňové ošetrenie odpisov dlhu a kapitalizáciu pohľadávok (debt/equity swaps).	
4.1.7 Riešenie daňových nedoplatkov		Predloženie špeciálneho zákona do parlamentu, ktorý umožní riešenie nedoplatkov na daniach a do verejných fondov vrátane ustanovení, ktoré umožnia odpustenie, kompromis, riadenie pohľadávok treťou stranou a odpredaj so zľavou.	Parlament schváli špeciálny zákon, ktorý umožní riešenie nedoplatkov na daniach a do verejných fondov vrátane ustanovení, ktoré umožnia odpustenie, kompromis, riadenie pohľadávok treťou stranou a odpredaj so zľavou.	
4.2 Právny rámec pre reštrukturalizáciu podnikového sektora				
4.2.1 Zlepšenie právneho, regulačného a inštitucionálneho rámca pre konkurzy 	Parlament prijme novelu zákona o konkurze a vyrovnaní , obsahujúcej zlepšenie iniciačných pravidiel, posilnenie práv veriteľov, zavedenie časovo ohraničených postupov a zlepšenie stimulov pre správcov. 	Komisia pre analýzu a legislatívne zmeny konkurzného práva vypracuje vyhodnotenie účinnosti  súčasnej novely zákona o konkurze a vyrovnaní.		
	Vláda zriadi medzirezortný výbor/komisiu na príslušnej úrovni, pozostávajúcu zo zástupcov verejného aj súkromného sektoru s mandátom:
•	Identifikovať kritériá pre modernizovaný systém riešenia insolventnosti v súlade s právnym a komerčným rámcom;
•	Vyhodnotiť potreby zdokonalenia inštitucionálneho a regulačného rámca riešenia insolventnosti
•	Vypracovať odporúčania pre zlepšenie komplexného systému;
•	Byť v  kontakte s konzultantmi, ktorý pracujú na reforme právneho, inštitucionálneho a regulačného rámca.

.
	Vypracovanie správy pre výbor SB vrátane: 
•	Identifikácie hlavných princípov a návrhov modernizácie právneho rámca riešenia insolvencie na základe hodnotenia vládou a najlepších medzinárodných praktík, tak ako je to uvedené v záverečnej správe Svetovej banky o princípoch a smerniciach pre efektívny systém riešenia insolventnosti.
•	Odporúčaní pre posilnenie inštitúcionálnej kapacity, zvýšenie transparentnosti, zodpovednosti a účinnosti postupov, ktorými sa riadia súdy.

•	Identifikácia a zaangažovanie tímu, ktorý bude pripravovať novú legislatívu pre riešenie insolventnosti, vrátane účinných likvidačných postupov a účinný postup reorganizácie. 

	Prípravu východiskového návrhu novej legislatívy o riešení insolvencie, príručky a úradných formulárov. Dohoda o implementácii stratégie založenej na prijatí nového zákona, pravidiel a postupov do konca roku 2002.
	
	Dohoda o hlavných prvkoch účinného regulačného rámca pre systém insolventnosti, ktorý bude založený na analýze, vypracovanej nezávislými konzultantmi, v ktorej vyhodnotia potreby regulácie  a odporučia návrhy pre vytvorenie regulačného rámca vrátane:
•	Identifikácie a založenia regulačného orgánu;
•	Minimálnych požiadaviek na vzdelanie a kvalifikáciu odborníkov, primerané komplexnosti prevzatých prípadov 
•	Štandardy a postupy pri certifikácii a školeniach o dohľade 	Prijatie rozhodnutia, ktoré zavedie zlepšenie regulácie likvidátorov a správcov, vrátane stanovenia minimálnych štandardov  profesionálneho správania sa. 	
Vláda schváli koncepciu súhrnného regulačného rámca pre efektívny systém riešenia insolventnosti, a ktorý bude obsahovať prijateľný časový rámec pre predloženie potrebných zákonov do parlamentu.. Regulačný rámec ustanoví orgán dohľadu, ktorý bude dohliadať a mať plnú zodpovednosť za:
•	udeľovanie licencií likvidátorom a správcom a dohliadanie na ich prácu,
•	vytvorenie profesionálnych štandardov pre administráciu konkurzných  konaní a ich uvedenie do platnosti
•	udržiavanie verejne prístupného záznamu o bankrote a konkurzných konaniach
•	registráciu a prešetrovanie sťažností v súvislosti s chybným konaním likvidátorov a správcov

•	vymenúvanie dočasných likvidátorov a správcov.
	
4.2.2 Zlepšenie rámca vymožiteľnosti  práv veriteľov mimo konkurzov 	Vláda schváli koncepciu celkovej reformy záložného práva, konzistentnej s hlavnými princípmi EBOR pre zabezpečené transakcie vrátane:
•	Zodpovedajúcej novelizácie predpisov, ktoré riadia prednostné daňové záložné právo
•	Zavedenia koncepcie neposesórneho záložného práva pre hnuteľné veci;
•	Zavedenia registra záložných práv pre hnuteľné veci;
•	Účinných mimosúdnych postupov pre zlepšenie vymožiteľnosti  záložných práv (vrátane  zákona o verejných dražbách).
•	Mechanizmu pre riešenie problému prednostného daňového záložného práva	Predloženie prijateľných noviel zákonov upravujúcich záložné právo vrátane riešenia problému prednostného daňového záložného práva.  
.
	Parlamentu schváli prijateľnú novelu zákonov upravujúcich záložné právo.

.	
4.2.3 Zlepšenie legislatívneho rámca pre obozretné riadenie podnikov
(Corporate Governance) 	Ukončenie návrhu nového zákona o cenných papieroch, ktorý zlepší riadenie verejne obchodovateľných spoločností zavedením alebo zlepšením:
•	Podmienok zverejňovania
•	Pravidiel obchodovania zasvätených osôb
•	Služobných pravidiel pre dílerov a brokerov
•	Registrátora cenných papierov	Predloženie prijateľného nového zákona o cenných papieroch do parlamentu.

Parlament schváli nový zákon, ktorý posilní právnu, rozpočtovú a operačnú nezávislosť regulátora trhu cenných papierov a poisťovacieho trhu.

	Schválenie nového zákona o cenných papieroch parlamentom.
	
	Ukončenie návrhu novely Obchodného zákonníka, ktorý posilní obozretné riadenie spoločnosti zavedením alebo zlepšením:
•	ustanovení o zodpovednosti členov štatutárnych orgánov
•	ustanovení o splynutí a zlúčení
•	pravidiel na ochranu minoritných akcionárov
•	možnosti podať súdnu žalobu akcionármi 	Predloženie prijateľnej novely Obchodného zákonníka do parlamentu.

	Schválenie prijateľnej novely Obchodného zákonníka parlamentom.